Avviż Legali Importanti

|

52008PC0341

Proposta għal regolament tal-Kunsill li jimponi dazju kontra l-iddampjar fuq importazzjonijiet ta' trab tal-karbon attivat li joriġinaw mir-Repubblika tal-Poplu taċ-Ċina  /* KUMM/2008/0341 finali */

	[pic] | KUMMISSJONI TAL-KOMUNITAJIET EWROPEJ |Brussel 6.6.2008KUMM(2008) 341 finaliProposta għalREGOLAMENT TAL-KUNSILLli jimponi dazju kontra l-iddampjar fuq importazzjonijiet ta' trab tal-karbon attivat li joriġinaw mir-Repubblika tal-Poplu taċ-Ċina(preżentata mill-Kummissjoni)MEMORANDUM TA’ SPJEGAZZJONI1.  KUNTEST TAL-PROPOSTA2.  Raġunijiet għall-proposta u l-għanijiet tagħhaDin il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005 (‘ir-Regolament bażiku’).-  Kuntest ġeneraliDin il-proposta qed issir fil-kuntest ta’ l-implimentazzjoni tar-Regolament bażiku u hija r-riżultat ta’ investigazzjoni li twettqet skond ir-rekwiżiti sostantivi u proċedurali stipulati fir-Regolament bażiku.-  Dispożizzjonijiet eżistenti fil-qasam tal-propostaIr-Regolament tal-Kunsill (KE) Nru 1011/2002 ta' l-10 ta' Ġunju 2002 li jimponi dazju definittiv kontra l-iddampjar fuq importazzjonijiet ta' trab tal-karbon attivat (PAC) li joriġinaw fir-Repubblika tal-Poplu taċ-Ċina.-  Konsistenza ma' strateġiji politiċi u għanijiet oħrajn ta' l-UnjoniMhux applikabbli.3.  KONSULTAZZJONI MA’ PARTIJIET INTERESSATI U STIMA TA’ L-IMPATT4.  Konsultazzjoni ma' partijiet interessatiIl-partijiet interessati kkonċernati mill-investigazzjoni diġà kellhom il-possibbiltà li jiddefendu l-interessi tagħhom matul l-investigazzjoni, skond id-dispożizzjonijiet tar-Regolament bażiku.-  Ġbir u użu ta’ għarfien espertMa kien hemm l-ebda ħtieġa għal għarfien espert estern.-  Stima ta' l-ImpattDin il-proposta hija r-riżultat ta’ l-implimentazzjoni tar-Regolament bażiku.Ir-Regolament bażiku ma jipprevedix stima ġenerali ta’ l-impatt iżda fih lista eżawrjenti ta’ kundizzjonijiet li jridu jiġu evalwati.5.  ELEMENTI ġURIDIċI TAL-PROPOSTA6.  Taqsira ta’ l-azzjoni propostaFit-13 ta' Ġunju 2007, il-Kummissjoni ħabbret b'avviż, ippubblikat fil- Ġurnal Uffiċjali ta' l-Unjoni Ewropea (ĠU C 131, 13.06.2007, Avviż ta' tnedija (2007/C 131/09), p. 14), it-tnedija ta' reviżjoni ta' skadenza skond l-Artikolu 11(2) tar-Regolament bażiku, fir-rigward ta' importazzjonijiet fil-Komunità ta' PAC li joriġinaw fir-Repubblika tal-Poplu taċ-Ċina.Il-proċediment kontra l-iddampjar inbeda wara li saret talba għal reviżjoni fit-12 ta' Marzu 2007 mill-Kunsill Ewropew ta' l-Industrija Kimika (CEFIC) f'isem produtturi li jirrappreżentaw proporzjon kbir, f’dan il-każ ta’ aktar minn 50%, tal-produzzjoni Komunitarja totali ta' PAC.Il-proposta tal-Kummissjoni mehmuża għal Regolament tal-Kunsill fiha l-konklużjonijiet ta' l-investigazzjoni dwar l-issuktar jew ir-rikorrenza ta' ddampjar dannuż u dwar jekk iż-żamma tal-miżuri kontra l-iddampjar tmurx kontra l-interess ġenerali tal-Komunità.Hu għalhekk propost li l-Kunsill jadotta l-proposta mehmuża għal Regolament li għandu jiġi ppubblikat fil- Ġurnal Uffiċjali ta' l-Unjoni Ewropea .-  Bażi ġuridikaIr-Regolament tal-Kunsill (KE) Nru 384/96 tat-22 ta’ Diċembru 1995 dwar il-ħarsien kontra l-importazzjonijiet iddampjati minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005.-  Prinċipju tas-sussidjarjetàIl-proposta taqa’ taħt il-kompetenza esklużiva tal-Komunità. Għalhekk, il-prinċipju tas-sussidjarjetà ma japplikax.-  Prinċipju tal-proporzjonalitàIl-proposta hija konformi mal-prinċipju tal-proporzjonalità għar-raġuni li ġejja: Il-forma ta' l-azzjoni hija deskritta fir-Regolament bażiku msemmi hawn fuq u ma tħalli ebda ambitu għal deċiżjoni nazzjonali. L-indikazzjoni ta’ kif il-piż finanzjarju u amministrattiv li jaqa’ fuq il-Komunità, il-gvernijiet nazzjonali, l-awtoritajiet reġjonali u lokali, l-operaturi ekonomiċi u ċ-ċittadini huwa minimizzat u proporzjonat għall-għan tal-proposta mhix applikabbli.-  Għażla ta' strumentiStrumenti proposti: Regolament.Mezzi oħra ma jkunux adegwati minħabba li r-Regolament bażiku msemmi hawn fuq ma jipprevedix għażliet alternattivi.7.  IMPLIKAZZJONI BAġITARJAIl-proposta ma għandha l-ebda effett fuq il-baġit tal-Komunità.Proposta għalREGOLAMENT TAL-KUNSILLli jimponi dazju kontra l-iddampjar fuq importazzjonijiet ta' trab tal-karbon attivat li joriġinaw mir-Repubblika tal-Poplu taċ-ĊinaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku') u b’mod partikolari l-Artikoli 9 u 11(2) tiegħu,Wara li kkunsidra l-proposta mressqa mill-Kummissjoni wara li kkonsultat il-Kumitat Konsultattiv,Billi:1. PROĊEDURA1.1. Miżuri fis-seħħ(1) Skond ir-Regolament (KE) Nru 1006/96 tat-3 ta' Ġunju 1996[2], wara investigazzjoni kontra l-iddampjar, il-Kunsill impona dazju definittiv kontra l-iddampjar ta' EUR 323 għal kull tunnellata ta' importazzjonijiet ta' trab ta' karbon attivat li joriġinaw fir-Repubblika tal-Poplu taċ-Ċina (RPĊ) ('l-investigazzjoni oriġinali').(2) Skond ir-Regolament (KE) Nru 1011/2002 ta' l-10 ta' Ġunju 2002[3], wara reviżjoni ta' l-iskadenza skond l-Artikolu 11(2) tar-Regolament bażiku, il-Kunsill ġedded l-impożizzjoni tad-dazju definittiv kontra l-iddampjar fuq trab tal-karbon attivat li joriġina fir-RPĊ ('l-ewwel investigazzjoni għar-reviżjoni ta' skadenza').1.2. It-talba għal reviżjoni (L-investigazzjoni preżenti)(3) Wara l-pubblikazzjoni ta’ l-avviż ta’ skadenza imminenti[4], fit-12 ta’ Marzu 2007, il-Kummissjoni rċeviet talba għal reviżjoni ta' l-iskadenza skond l-Artikolu 11(2) tar-Regolament bażiku.(4) Din it-talba tressqet mill-Kunsill Ewroprew ta' l-Industrija tal-Kimiċi (CEFIC) (‘l-applikant’) f’isem żewġ produtturi li jirrappreżentaw parti kbira, f’dan il-każ aktar minn 50 %, tal-produzzjoni totali tal-Komunità ta' trab tal-karbon attivat. It-talba kienet ibbażata fuq il-fatt li l-iskadenza tal-miżuri aktarx tirriżulta fl-issuktar jew ir-rikorrenza ta’ ddampjar u ħsara lill-industrija Komunitarja.(5) Wara li ġie kkonsultat il-kumitat konsultattiv u ġie determinat li kien hemm biżżejjed evidenza għat-tnedija tar-reviżjoni ta' l-iskadenza, il-Kummissjoni nediet din ir-reviżjoni fit-13 ta' Ġunju 2007, b'avviż ippubblikat fil- Ġurnal Uffiċjali ta' l-Unjoni Ewropea ("l-avviż ta' tnedija")[5].1.3. Partijiet ikkonċernati mill-investigazzjoni(6) Il-Kummissjoni avżat uffiċjalment lill-esportaturi/produtturi, lir-rappreżentanti tal-pajjiż ta' l-esportazzjoni, l-importaturi, il-fornituri, il-produtturi, l-utenti fil-Komunità u lill-applikant bit-tnedija tar-reviżjoni ta’ l-iskadenza. Il-partijiet interessati ngħataw l-opportunità li jikkomunikaw il-fehmiet tagħhom bil-miktub u li jitolbu seduta ta' smigħ fil-limitu taż-żmien stipulat fl-avviż ta’ ftuħ. Il-partijiet interessati kollha li talbu hekk u li wrew li kien hemm raġunijiet partikolari għaliex għandhom jinstemgħu, ingћataw seduta ta’ smigħ.8.  Kampjun ta' esportaturi/produtturi fir-RPĊ(7) Fid-dawl ta’ l-għadd kbir ta’ esportaturi/produtturi fir-RPĊ li apparentement hemm (132 imniżżla fit-talba għar-reviżjoni), tqies xieraq li jiġi eżaminat jekk għandhomx jintużaw il-kampjuni fir-reviżjoni ta’ skadenza skond l-Artikolu 17 tar-Regolament bażiku. Sabiex il-Kummissjoni tkun tista’ tiddeċiedi jekk hemmx bżonn ta’ l-użu ta’ kampjun u, jekk ikun il-każ, biex tagħżel kampjun, l-esportaturi/il-produtturi Komunitarji ntalbu, skond l-Artikolu 17(2) tar-Regolament bażiku, biex jippreżentaw lilhom infushom fi żmien 15-il jum mill-bidu tar-reviżjoni ta' l-iskadenza u biex jipprovdu lill-Kummissjoni t-tagħrif mitlub fl-avviż ta’ tnedija. Madankollu, ebda esportatur/produttur ma wieġeb għall-mistoqsijiet jew ippreżentata lilu nnifsu b'xi mod ieħor b'rispons għall-avviż ta' tnedija u, għalhekk, l-użu ta' kampjun għall-esportaturi/produtturi ma kienx rilevanti.9.  Kampjun tal-produtturi Komunitarji(8) Fid-dawl ta’ l-għadd kbir ta’ importaturi fil-Komunità li apparentement hemm (33 imniżżla fit-talba għar-reviżjoni), tqies xieraq li jiġi eżaminat jekk għandhomx jintużaw il-kampjuni fir-reviżjoni ta’ skadenza skond l-Artikolu 17 tar-Regolament bażiku. Sabiex il-Kummissjoni tkun tista’ tiddeċiedi jekk hemmx bżonn ta’ l-użu ta’ kampjuni u, jekk ikun il-każ, biex tagħżel kampjun, l-importaturi fil-Komunità ntalbu, skond l-Artikolu 17(2) tar-Regolament bażiku, biex jippreżentaw lilhom infushom fi żmien 15-il jum mill-bidu tar-reviżjoni ta' l-iskadenza u biex jipprovdu lill-Kummissjoni t-tagħrif mitlub fl-avviż ta’ ftuħ.(9) Madankollu, billi tlieta biss mit-33 importatur li ġew ikkuntattjati wieġbu għall-mistoqsijiet tal-kampjun u qablu li jikkooperaw, ġie deċiż li l-użu ta' kampjun ma kienx neċessarju f'dan il-każ.1.4. Kwestjonarji u verifiki(10) Il-kwestjonarji ntbagħtu lir-rappreżentanti tal-pajjiż esportatur u lill-importaturi, il-fornituri, il-produtturi u l-utenti kollha magħrufa fil-Komunità u l-produtturi fil-pajjiż analagu, l-Istati Uniti ta' l-Amerka ('USA') (ara l-premessi (22) sa (24) hawn taħt).(11) Waslu tweġibiet sħaħ għall-kwestjonarju minn tliet fornituri tal-materja prima lill-industrija Komunitarja, tliet utenti, żewġ produtturi Komunitarji li appoġġaw it-talba għal reviżjoni, produttur ieħor li kien kontra l-proċedimenti u produttur wieħed fil-pajjiż analogu. Ebda produttur esportatur fir-RPĊ ma kkoopera.(12) Il-Kummissjoni fittxet u vverifikat it-tagħrif kollu li tqis neċessarju għall-analiżi tagħha, u wettqet żjarat ta' verifika fl-istabbilimenti tal-kumpaniji li ġejjin:10.  Il-produtturi Komunitarji11.  Norit B.V., Amersfoort, l-Olanda, u Glasgow, ir-Renju Unit12.  CECA S.A., Paris u Bordeaux, Franza.13.  Produttur ieħor14.  Chemviron Carbon S.A., Feluy, il-Belġju15.  Fornituri Komunitarji16.  Klasmann & Deilmann GmbH, Geeste, Niedersachsen, il-Ġermanja17.  Rheinbraun Brennstoff GmbH, Cologne, il-Ġermanja18.  WTL International Ltd., Macclesfield, Cheshire, ir-Renju Unit19.  Produttur fil-pajjiż analogu20.  Norit Americas Inc., Marshall, Texas, USA1.5. Perjodu għall-investigazzjoni tar-reviżjoni(13) L-investigazzjoni tal-probabbiltà ta' l-issuktar jew ir-rikorrenza ta' ddampjar jew ħsara kopriet il-perjodu mill-1 ta' April 2006 sal-31 ta' Marzu 2007 (il-perjodu ta' investigazzjoni tar-reviżjoni jew 'PIR').(14) L-eżaminazzjoni tat-tendenzi rilevanti għall-verifika tal-probabbiltà ta' ssuktar jew rikorrenza tal-ħsara kopriet il-perjodu li jibda fl-1 ta' Jannar 2003 u jibqa' sejjer sa l-aħħar tal-PIR ('perjodu kkunsidrat’).2. IL-PRODOTT IKKONĊERNAT U L-PRODOTT SIMILI(15) Il-prodott li qed jiġi kkunsidrat huwa l-istess bħal fl-investigazzjoni oriġinali u r-reviżjoni sussegwenti ta' l-iskadenza, jiġifieri trab tal-karbon attivat (PAC - powdered activated carbon) li bħalissa huwa klassifikabbli bil-kodiċi tan-NK ex 3802 10 00. Il-PAC huwa għamla mikroporuża tal-karbon, miksub minn varjetà ta’ materja prima bħalma huma l-faħam, il-pit, l-injam, il-lignite, l-għadam taż-żebbuġ jew il-qxur tal-ġewż ta’ l-indi, li tiġi attivata permezz tal-fwar jew proċess kimiku. Il-PAC huwa trab fin ħafna. Il-karbons attivati jinbiegħu wkoll f’għamla granulari (karbon attivat granulat jew 'GAC' – granulated activated carbon) li mhumiex koperti mill-miżuri fis-seħħ u lanqas minn din ir-reviżjoni.(16) Kif ikkonfermat mir-reviżjoni preċedenti ta' l-iskadenza, id-definizzjoni tal-PAC tgħid illi mill-inqas 90 % tal-massa (% m/m) tiegħu tkun partikoli b'daqs ta' inqas minn 0.5 mm.(17) L-applikazzjonijiet ġenerali tal-PAC huma t-trattament ta’ l-ilma (l-ilma għax-xorb kif ukoll it-trattament ta' l-ilma skart), il-purifikazzjoni tal-gass u ta’ l-arja, l-irkupru tas-solvent, it-tneħħija tal-kulur taz-zokkor, iż-żjut u x-xaħmijiet veġetali, it-tneħħija tar-riħa u l-purifikazzjoni ta’ prodotti differenti fl-industriji kimiċi (jiġifieri l-aċidi organiċi), farmaċewtiċi (jiġifieri kapsula gastrointestinali) jew ta’ l-ikel (jiġifieri x-xorb alkoliku u minerali).(18) L-investigazzjoni preżenti kkonfermat li l-PAC prodott u mibjugħ mill-produtturi Komunitarji u l-PAC impurtat mir-RPĊ kif ukoll il-PAC prodott u mibjugħ fil-pajjiż analogu (USA) għandhom l-istess karatteristiċi fiżiċi u tekniċi u huma identiċi fl-aspetti kollha. Għalhekk, huma meqjusa li huma prodotti simili fit-tifsira ta’ l-Artikolu 1(4) tar-Regolament bażiku.3. IL-PROBABBILTÀ TA' L-ISSUKTAR U/JEW IR-RIKORRENZA TA' L-IDDAMPJAR3.1. Rimarki preliminari(19) Bi qbil ma’ l-Artikolu 11(2) tar-Regolament bażiku, l-għan ta’ reviżjoni ta’ skadenza huwa biex jiġi stabbilit jekk l-iskadenza tal-miżuri aktarx twassal għal issuktar jew rikorrenza ta' l-iddampjar.(20) Fil-bidu, il-volumi esportati lill-Komunità matul il-PIR ġew eżaminati. Għandu jiġi nnotat li ladarba l-ebda produttur esportatur Ċiniż u l-ebda importatur fil-Komunità ma kkoopera fl-investigazzjoni preżenti, id- data dwar l-esportazzjonijiet ġiet stabbilita skond l-Artikolu 18 tar-Regolament bażiku, jiġifieri fuq il-bażi ta’ tagħrif disponibbli. F'dan ir-rigward, għandu jiġi mfakkar li ebda produttur esportatur Ċiniż jew importatur Komunitarju ma kien ikkoopera fl-ewwel investigazzjoni għar-reviżjoni ta' l-iskadenza. Madankollu, mindu twaqqaf id-dazju definittiv kontra l-iddampjar fl-1996, l-istatistika tal-Komunità saret disponibbli għal importazzjonijiet tal-PAC. Din l-istatistika ġiet ikkonfermata minn tagħrif ta’ riċerka tas-suq ippreżentat mill-industrija Komunitarja. Fuq din il-bażi, u fl-assenza ta’ tagħrif ieħor ta’ min joqgħod fuqu aktar, din l-istatistika ntużat. Din uriet li matul il-PIR, madwar 529 tunnellata metrika ta’ PAC ġew impurtati miċ-Ċina fil-Komunità. Din il-kwantità hija żgħira meta mqabbla mal-kwantità impurtata fil-Komunità qabel it-twaqqif tal-miżuri, iżda xorta waħda rrappreżentat iktar minn 1 % tal-konsum tal-PAC fil-Komunità matul il-PIR. Madankollu, sar kalkolu indikattiv ta' l-iddampjar.3.2. Possibilità ta’ ssuktar ta’ l-iddampjar(21) Fil-kuntest tal-possibilitá ta' l-issuktar ta’ l-iddampjar, ġie investigat jekk l-iddampjar ta’ l-esportazzjonijiet mir-RPĊ kienx qiegħed isir fil-waqt. Dan sar bil-ħsieb li, jekk kien qed iseħħ l-iddampjar f'dak il-waqt, dan kien ikun indikazzjoni importanti li l-iddampjar aktarx ikompli fil-futur, jekk il-miżuri jitħallew jiskadu.21.  Pajjiż analogu(22) Minħabba li r-RPĊ hija ekonomija fi tranżizzjoni, il-valur normali ġie stabbilit fuq il-bażi ta’ tagħrif miksub f’pajjiż terz xieraq b'ekonomija tas-suq magħżul bi qbil ma’ l-Artikolu 2(7) tar-Regolament bażiku.(23) L-Istati Uniti ntgħażlu bħala l-pajjiż analogu xieraq fl-investigazzjoni oriġinali u fl-ewwel reviżjoni ta' l-iskadenza. Kif indikat fl-Avviż tat-Tnedija, il-Kummissjoni ħasbet li tuża wkoll l-Istati Uniti bħala l-pajjiż analogu xieraq fl-investigazzjoni preżenti. F’dan ir-rigward, l-investigazzjoni żvelat li l-Istati Uniti kienu l-pajjiż analogu l-aktar xieraq għar-raġunijiet li ġejjin:L-Istati Uniti huma wieħed mill-akbar pajjiżi produtturi tal-PAC fid-dinja. Ċifri sottomessi mill-produttur li kkoopera fl-Istati Uniti u l-produtturi tal-Komunità fit-talba ta’ reviżjoni wrew li l-volum ta’ produzzjoni taż-żewġ pajjiżi huwa paragunabbli. Barra minn hekk, kif imsemmi fil-premessa (18), il-PAC prodott u mibjugħ fl-Istati Uniti nstab li huwa prodott simili għall-PAC prodott fir-RPĊ u esportat lejn il-Komunità. Il-bejgħ domestiku tal-produttur li kkoopera ta’ l-Istati Uniti (f’termini ta’ volum) kien rappreżentattiv meta pparagunat ma' l-importazzjonijiet tal-PAC mir-RPĊ fil-Komunità. Fl-aħħarnett, instab li l-livell ta' kompetizzjoni fl-Istati Uniti kien għoli ħafna. Tabilħaqq, minbarra l-kompetizzjoni fost bosta produtturi fl-Istati Uniti, kien hemm ukoll kompetizzjoni minn PAC impurtat (prinċipalment mir-RPĊ, is-Sri Lanka u l-Filippini), li seta’ jiġi impurtat mingħajr restrizzjonijiet kwantitattivi jew dazji fuq l-importazzjoni. Barra minn hekk, il-produttur ewlieni tal-PAC fl-Istati Uniti kien lest jikkoopera.(24) Meta jitqies dak li ssemma hawn fuq, u billi ma waslux kummenti dwar l-għażla tal-pajjiż analogu mill-partijiet interessati, l-Istati Uniti konsegwentement intgħażlu bħala l-pajjiż analogu l-aktar xieraq.22.  Il-valur normali(25) Bi qbil ma’ l-Artikolu 2(1) tar-Regolament bażiku, ġie analizzat jekk il-bejgħ domestiku rappreżentattiv tal-PAC fl-Istati Uniti, meta jitqies il-prezz mitlub, sarx waqt kummerċ ordinarju. F'dan ir-rigward, ġie eżaminat jekk il-bejgħ domestiku sarx bi qligħ. Għal dan il-għan, l-ispiża sħiħa ta’ produzzjoni għal kull grad matul il-PIR tqabblet mal-prezz medju tat-transazzjonijiet tal-bejgħ ta' kull grad li saru fl-istess perjodu. Instab li l-biċċa l-kbira tal-bejgħ sar bi qligħ. L-investigazzjoni żvelat ukoll li l-bejgħ kollu sar lil pajjiżi indipendenti. B’riżultat ta' dan, il-prezzijiet imħallsa jew dovuti għall-PAC minn klijenti indipendenti fis-suq domestiku ta' l-Istati Uniti waqt kummerċ ordinarju intużaw biex jiġi stabbilit il-valur normali skond l-Artikolu 2(1) tar-Regolament bażiku.23.  Il-prezz ta’ l-esportazzjoni(26) Kif issemma hawn fuq, ebda produttur esportatur Ċiniż jew importatur tal-PAC fil-Komunità ma kkoopera f'din l-investigazzjoni tar-reviżjoni ta' l-iskadenza. Għalhekk, il-prezz ta’ l-esportazzjoni ġie stabbilit fuq il-bażi ta’ fatti disponibbli bi qbil ma’ l-Artikolu 18 tar-Regolament bażiku. Kif issemma diġà fil-premessa (20) hawn fuq u fin-nuqqas ta' kwalunkwe informazzjoni oħra affidabbli, dan sar b'referenza għall-prezz medju mill-istatistika dwar l-importazzjonijiet ta' l-Eurostat (TARIC) matul il-PIR.24.  Il-paragun(27) Bil-għan li jiġi żgurat paragun ġust bejn il-valur normali u l-prezz ta’ l-esportazzjoni, tqiesu d-differenzi fil-fatturi, li nstabu li jaffettwaw il-prezzijiet u l-paragun tal-prezzijiet, bi qbil ma’ l-Artikolu 2(10) tar-Regolament bażiku. F’dan ir-rigward, saru aġġustamenti għad-differenzi fit-trasport tal-merkanzija bil-baħar, l-assigurazzjoni u t-trasport fuq l-art. Fin-nuqqas ta' informazzjoni mill-produtturi esportaturi Ċiniżi, l-aġġustamenti fil-prezz ta' l-esportazzjoni ġew ibbażati fuq il-fatti disponibbli, f'dan il-każ fuq informazzjoni relevanti mogħtija fit-talba għar-reviżjoni.25.  Il-marġni ta' ddampjar(28) It-tqabbil tal-valur normali medju ddifferenzjat mal-prezz medju ddifferenzjat ta' l-esportazzjoni tal-gradi kollha wera li l-esportazzjonijiet tal-PAC fil-Komunità kienu għadhom qed jiġu ddampjati b'marġni sostanzjali matul il-PIR. Il-marġni ta’ ddampjar kien daqs l-ammont li bih il-valur normali qabeż il-prezzijiet għall-esportazzjonijiet fil-Komunità. Il-marġni ta’ ddampjar medju ddifferenzjat qabeż l-20 %. Minkejja li dan il-marġni ta' ddampjar kellu jkun ibbażat, fil-biċċa l-kbira, fuq il-fatti disponibbli minħabba n-nuqqas ta' kooperazzjoni tal-produtturi esportaturi Ċiniżi, huwa madankollu indikattiv ta' l-imġiba attwali taċ-Ċiniżi fl-esportazzjoni. Ovvjament, li kieku kien hemm kooperazzjoni mill-produtturi esportaturi Ċiniżi, dan kien jippermetti kalkolu iktar preċiż.3.3. L-iżvilupp ta' l-esportazzjonijiet lill-Komunità f'każ li l-miżuri jiskadu(29) Ġie eżaminat ukoll kif l-esportazzjonijiet tal-PAC mir-RPĊ lill-Komunità jiżviluppaw jekk jiskadu l-miżuri. Għal dak il-għan, ġew eżaminati l-kapaċità ta’ produzzjoni żejda fir-RPĊ, il-volum ta’ l-esportazzjoni u s-suq domestiku fir-RPĊ kif ukoll l-imġiba tal-prezz Ċiniż fir-rigward ta' pajjiżi terzi oħra. Fl-assenza ta’ kooperazzjoni minn produtturi esportaturi, intuża tagħrif ta’ riċerka tas-suq ippreżentat mill-industrija tal-Komunità.26.  Il-kapaċità ta’ produzzjoni, is-suq domestiku fiċ-Ċina u l-volum ta’ esportazzjoni(30) It-tagħrif li kellha l-Kummissjoni wera li r-RPĊ, b'madwar 300 manifattur, hija l-akbar produttur u esporatur tal-karbon attivat (granulari u fi trab) fid-dinja. Matul il-PIR, il-kapaċità ta' produzzjoni Ċiniża tal-PAC kienet stmata għal madwar 190 000 tunnellata, li minnhom madwar 70 000 tunnellata nbiegħu fis-suq domestiku u madwar 60 000 tunnellata ġew esportati. Għalhekk, kienet disponibbli kapaċità żejda ta' madwar 60 000 tunnellata. Wieħed għandu jinnota li din il-kapaċità żejda tisboq il-konsum tal-Komunità fil-PIR.(31) Is-swieq ewlenija għall-esportazzjoni tal-PAC Ċiniż kienu x-Xlokk ta' l-Ażja, ir-Repubblika tal-Korea, l-Istati Uniti ta’ l-Amerika u l-Ewropa. Madankollu, skond l-evidenza li tressqet mill-industrija tal-Komunità, il-bżonn addizzjonali għal PAC impurtat f'pajjiżi terzi huwa minimu u l-kapaċità li jiġu assorbiti aktar esportazzjonijiet Ċiniżi għalhekk tkun kważi negliġibbli. Barra minn hekk, wieħed għandu jinnota li għadd ta’ swieq potenzjali għall-esportazzjoni fir-reġjun ta’ l-Ażja, bħall-Indja u l-Indoneżja, japplikaw tariffi tad-dwana għoljin fuq il-PAC.(32) Fuq il-bażi tad- data disponibbli, huwa stmat li l-rata annwali ta' tkabbir tal-konsum domestiku, il-produzzjoni u l-kapaċità ta' produzzjoni tal-PAC fir-RPĊ se tkun ta' madwar 5 %. Meta wieħed iqis li l-Istati Uniti imponew miżuri kontra l-iddampjar fuq PAC Ċiniż attivat bl-istim f'April 2007 (jiġifieri wara l-PI), l-esportazzjonijiet jistgħu saħansitra jonqsu. Għalhekk, il-kapaċitajiet żejda ċertament mhux se jonqsu iżda aktarx saħansitra se jiżdiedu fil-ġejjieni.(33) Barra minn hekk, skond l-informazzjoni li għandha l-Kummissjoni, l-industrija Ċiniża tal-karbon attivat bħalissa qed taffaċċja problemi finanzjarji, partikolarment minħabba li l-utilizzazzjoni baxxa tal-kapaċità qed twassal għal żieda fl-ispejjeż. Dan iżid ukoll il-pressjoni biex issir esportazzjoni bi prezzijiet iddampjati sabiex ikun hemm aktar ekonomiji ta' l-iskala.(34) F'dawn iċ-ċirkostanzi, li kieku kellhom jitneħħew il-miżuri u l-Komunità ssir suq attraenti għall-esportazzjoni, aktarx li l-produtturi Ċiniżi jżidu l-utilizzazzjoni tal-kapaċità tagħhom sabiex jesportaw volumi sinifikanti u, għalhekk, inaqqsu l-ispejjeż tagħhom u jtejbu s-sitwazzjoni finanzjarja.27.  L-imġiba tal-prezzijiet fi swieq ta' pajjiżi terzi(35) Analiżi tal-prezzijiet ta' esportazzjonijiet Ċiniżi lejn pajjiżi terzi oħra, bħall-Istati Uniti, żvelat li l-esportazzjonijiet tal-PAC saru wkoll bi prezzijiet baxxi ħafna u wkoll iddampjati b'rati sinifikanti ħafna (ogħla mill-marġni ta' ddampjar stabbilit fl-investigazzjoni preżenti għar-reviżjoni ta' l-iskadenza, ara l-premessa (28) hawn fuq). Huwa ovvju li hemm prassi ta' ddampjar fl-esportazzjonijiet Ċiniżi ta' dan il-prodott.(36) Konsegwentement, jekk jitneħħa d-dazju kontra l-iddampjar, is-suq Komunitarju aktarx jattira kwantitajiet kbar ta' PAC Ċiniż bi prezzijiet baxxi ddampjati. F'dan ir-rigward, wieħed għandu jinnota wkoll li l-importazzjonijiet Ċiniżi baqgħu preżenti, għalkemm fi kwantitajiet iżgħar, fis-suq Komunitarju mindu ġew imposti l-miżuri kontra l-iddampjar fl-1996, u dan jiffaċilita ż-żieda fl-importazzjonijiet jekk il-miżuri jitħallew jiskadu.3.4. Konklużjoni fuq il-possibbiltà li l-iddampjar jissokta(37) L-importazzjonijiet tal-PAC Ċiniż matul il-PIR saru f'livelli ogħla mil-livelli de minimis u xorta ġew iddampjati. Ġie stabbilit li l-iddampjar baqa’ sejjer u li hemm possibbiltà qawwija li jissokta jekk dawn il-miżuri jitħallew jiskadu. Barra minn hekk, f'każ bħal dan aktarx li l-esportazzjonijiet tal-PAC Ċiniż fil-Komunità jiżdiedu sostanzjalment (u jmorru lura għallinqas għal-livelli li nstabu fl-investigazzjoni oriġinali) billi hemm kapaċitajiet żejda sinifikanti disponibbli fir-RPĊ. Il-prezzijiet ta' dawn il-kwantitajiet addizzjonali ta' importazzjonijiet aktarx li jiġu ddampjati kollha f'livelli sinifikanti.4. ID-DEFINIZZJONI TA' L-INDUSTRIJA TAL-KOMUNITÀ(38) L-investigazzjoni wriet li l-PAC bħalissa qed jiġi prodott minn għadd limitat ta' produtturi fil-Komunità. Iż-żewġ produtturi applikanti u żewġ produtturi oħra, li ma kkooperawx fl-investigazzjoni, isegwu l-proċess tradizzjonali fejn il-materja prima neċessarja titħallat biex jinkiseb PAC bi proċessi ta' attivazzjoni.(39) Instab ukoll li ċerti produtturi oħra fil-Komunità jipproduċu PAC billi jitħnu GAC impurtat mir-RPĊ. Fuq il-bażi ta' estimi miksuba mill-industrija Komunitarja, mill-GAC li qed jiġi impurtat mir-RPĊ, madwar 10 000 tunnellata qed jiġu mitħuna f'PAC fil-Komunità. Tabilħaqq, produttur ieħor li kkoopera mal-Kummissjoni matul l-investigazzjoni mmanifattura l-PAC b'dan il-mod. Madankollu, kif kien il-każ fl-ewwel investigazzjoni ta' reviżjoni, dawn il-kwantitajiet ma ġewx inklużi fil-kalkolu tal-produzzjoni totali Komunitarja u fil-konsum Komunitarju.(40) Iż-żewġ produtturi Komunitarji, li f’isimhom tressqet it-talba għar-reviżjoni, kkoperaw fl-investigazzjoni. Dawn irrappreżentaw aktar minn 80 % tal-produzzjoni tal-Komunità tal-PAC u għalhekk jikkostitwixxu l-industrija tal-Komunità skond it-tifsira ta’ l-Artikoli 4(1) u 5(4) tar-Regolament bażiku.(41) Billi l-industrija Komunitarja hija magħmula minn żewġ produtturi Komunitarji, l-informazzjoni dwar l-industrija Komunitarja kellha tiġi indiċjata kull fejn xieraq biex titħares il-kunfidenzjalità ta' data sensittiva.5. IL-QAGĦDA TAS-SUQ TAL-KOMUNITÁ5.1. Il-konsum fis-suq tal-Komunità(42) Il-konsum Komunitarju (UE-27) ġie stabbilit fuq il-bażi ta’:-  Bejgħ fis-suq Komunitarju miż-żewġ produtturi Komunitarji li kooperaw-  Bejgħ fis-suq Komunitarju mill-produtturi Komunitarji tal-PAC li ma kooperawx (kif stmat mill-applikant)-  Statistika dwar l-importazzjonijiet miksuba mill-Eurostat.(43) Kif issemma diġà fil-premessa (39), hemm ċerti kwantitajiet ta' PAC li qed jiġu mmanifatturati billi jiġi mitħun il-GAC impurtat mir-RPĊ, li ma ġewx inklużi fil-kalkolu tal-konsum Komunitarju.(44) Fuq il-bażi ta' dan hawn fuq, il-konsum Komunitarju ta' PAC żdied b'7 % fil-perjodu meqjus. Żieda bejn l-2003 u l-2005 ta' 10 % ġiet segwita bi tnaqqis żgħir fl-2006; il-konsum baqa' stabbli minn hemm 'il quddiem matul il-PIR.2003 | 2004 | 2005 | 2006 | PIR |Konsum (tunnellati) | 38 163 | 39 499 | 41 983 | 40 697 | 40 783 |Indiċi (2003 = 100) | 100 | 104 | 110 | 107 | 107 |5.2. Importazzjonijiet attwali mir-RPĊ28.  Volum u sehem mis-suq(45) Abbażi ta' l-informazzjoni mill-Eurostat, l-iżvilupp tal-volumi u s-sehem mis-suq ta' l-importazzjonijiet tal-PAC mir-RPĊ jinsab fit-tabella hawn taħt. Il-volum ta' l-importazzjonijiet mir-RPĊ żdied fil-perjodu meqjus b'55 %, iżda s-sehem mis-suq tagħhom baqa' kumplessivament taħt it-2 %.2003 | 2004 | 2005 | 2006 | PIR |Volum ta’ importazzjonijiet (tunnellati) | 341 | 662 | 600 | 515 | 529 |Indiċi (2003 = 100) | 100 | 194 | 176 | 151 | 155 |Is-sehem mis-suq | 0,9% | 1,7% | 1,4% | 1,3% | 1,3% |29.  Imġiba tal-prezz ta’ l-importazzjonijiet(46) Il-prezzijiet medji ta' l-importazzjoni tal-PAC li oriġina mir-RPĊ, kif miksuba mill-Eurostat u bl-addizzjoni ta' l-ispejjeż ta' wara l-importazzjoni u d-dazji doganali u ta' kontra l-iddampjar, urew żieda pjuttost moderata ta' 8 % fil-perjodu meqjus kif jidher fit-tabella li ġejja.2003 | 2004 | 2005 | 2006 | PIR |Prezz (EUR/tunnellata) | 1 169 | 1 104 | 1 187 | 1 217 | 1 267 |Indiċi (2003 = 100) | 100 | 94 | 102 | 104 | 108 |(47) Fin-nuqqas ta' data dettaljata tal-bejgħ mill-produtturi esportaturi fir-RPĊ, il-Kummissjoni kellha tqabbel il-prezzijiet aġġustati ta' l-importazzjoni miksuba mill-Eurostat mal-prezzijiet medji tal-bejgħ ex-works ta' l-industrija Komunitarja kumplessivament, jiġifieri mingħajr distinzjoni bejn il-gradi differenti tal-PAC. Dan it-tqabbil wera li l-prezzijiet Ċiniżi ta' l-esportazzjoni fil-PIR kienu bejn 25 % u 30 % inqas mill-prezzijiet mitluba mill-industrija Komunitarja fl-istess perjodu.5.3. Importazzjonijiet minn pajjiżi terzi oħra(48) L-importazzjonijiet ta' PAC minn pajjiżi oħra mhux ir-RPĊ żdiedu sewwa fil-perjodu meqjus minn madwar 7 300 tunnellata fl-2003 għal 10 000 tunnellata fil-PIR, u dan jirrappreżenta ishma mis-suq ta' madwar 19 % u 25 % rispettivament. Il-pajjiżi esportaturi ewlenin kienu l-Malażja, l-Indoneżja, il-Filippini u l-Istati Uniti.(49) Filwaqt li l-importazzjonijiet mill-Istati Uniti naqsu bin-nofs, l-importazzjonijiet mill-Malażja, l-Indoneżja, u l-Filippini żdiedu minn 2 800 tunnellata fl-2003 għal 6 200 tunnellata fil-PIR, u dan jirrappreżenta sehem kombinat mis-suq tal-Komunità ta' 15 % fil-PIR. L-investigazzjoni wriet li wħud mill-importazzjonijiet mit-tliet pajjiżi msemmija hawn fuq jikkonsistu f'PAC magħmul minn qxur tal-ġewż ta' l-indi, li, minħabba d-disponibilità tal-materja prima kkonċernata, il-produtturi Komunitarji ma jistgħux jipproduċu. Għalhekk, partijiet minn dawn l-importazzjonijiet rriżultaw mill-industrija Komunitarja nnifisha sabiex iżidu mal-firxa tagħhom ta' PAC li joffru lill-utenti Komunitarji.(50) Fir-rigward tal-prezzijiet, il-prezzijiet medji ta’ l-importazzjonijiet mill-Malażja, l-Indoneżja u l-Filippini kienu inqas minn dawk ta' l-industrija Komunitarja. Il-prezzijiet ta' l-importazzjonijiet mill-Malażja u l-Indoneżja kienu fl-istess firxa bħall-prezzijiet ta' l-importazzjonijiet ta' PAC mir-RPĊ, filwaqt li l-prezzijiet ta' l-importazzjonijiet mill-Filippini żdiedu sostanzjalment fil-perjodu meqjus (37 %) u kienu 20 % iktar mill-prezzijiet Ċiniżi ta' importazzjoni fil-PIR.(51) Il-prezzijiet ta' l-importazzjonijiet mill-Istati Uniti nstabu li huma ogħla sewwa minn dawk ta' l-industrija Komunitarja. Il-biċċa l-kbira ta' dawn l-importazzjonijiet huma gradi speċjalizzati ta' PAC li jiksbu prezzijiet għoljin fis-suq Komunitarju.(52) Fil-qosor, l-investigazzjoni wriet li xi importazzjonijiet ta' PAC minn pajjiżi terzi huma komplemetari għall-produzzjoni ta' l-industrija Komunitarja. Xi importazzjonijiet oħra saru bi prezzijiet li fil-biċċa l-kbira kienu ogħla mill-prezz medju mitlub mill-industrija Komunitarja. Kien hemm ukoll importazzjonijiet oħra li saru bi prezzijiet relattivament baxxi li jista' jkollhom ċertu effett fuq is-suq Komunitarju. Madankollu, fuq il-bażi tax-xejriet li ġew osservati fil-perjodu meqjus, jidher li aktarx din is-sitwazzjoni ma għandhiex tespandi.5.4. Qagħda ekonomika ta' l-industrija Komunitarja30.  Produzzjoni, kapaċità ta’ produzzjoni installata u rata ta’ l-utilizzazzjoni tal-kapaċità(53) Il-kapaċità għall-produzzjoni tal-PAC tista' tvarja skond it-taħlita ta' komposti attivati ftit (inqas ħin fil-forn) u attivati ħafna (ħin itwal fil-forn). Għalhekk, il-kapaċità li tidher fit-tabella hawn taħt ġiet stabbilita fuq il-bażi ta' taħlita ta' PAC attivat ftit u PAC attivat ħafna li fil-fatt jiġi prodott.2003 | 2004 | 2005 | 2006 | PIR |Produzzjoni (tunnellati) | 100 | 105 | 95 | 100 | 100 |Kapaċità ta’ produzzjoni installata (tunnellati) | 100 | 90 | 85 | 86 | 86 |Rata ta' l-utilizzazzjoni tal-kapaċità | 100 | 118 | 112 | 118 | 116 |(54) Il-produzzjoni tal-PAC mill-industrija tal-Komunità kienet stabbli fil-perjodu meqjus, b'xi varjazzjonijiet fl-2004 u l-2005.(55) Il-kapaċità installata naqset bejn l-2003 u l-2005. Dan it-tnaqqis kien konsegwenza tal-leġiżlazzjoni ambjentali introdotta fl-2003 mill-awtoritajiet lokali fi Stat Membru wieħed fejn jinsab impjant industrijali tal-Komunità. B'riżultat ta' dan, il-produttur Komunitarju kkonċernat kellu jwaqqaf it-tħaddim ta' wieħed mill-impjanti ta' attivazzjoni tiegħu minħabba dawn ir-rekwiżiti ambjentali.(56) B'konsegwenza diretta tat-tnaqqis fil-kapaċitajiet ta' produzzjoni disponibbli, ir-rata ta' l-utilizzazzjoni tal-kapaċità tnaqqset ukoll b'rata korrispondenti.31.  Il-volumi tal-bejgħ, is-sehem mis-suq tal-konsum Komunitarju, il-prezz medju tal-bejgħ u t-tkabbir2003 | 2004 | 2005 | 2006 | PIR |Il-volumi tal-bejgħ | 100 | 96 | 94 | 96 | 96 |Is-sehem mis-suq | 100 | 93 | 87 | 91 | 91 |Il-prezzijiet medji tal-bejgħ | 100 | 99 | 98 | 99 | 99 |Tkabbir | 100 | 96 | 92 | 95 | 96 |(57) Il-volumi tal-bejgħ kienu 4 % inqas fil-PIR meta mqabbel mal-bidu tal-perjodu meqjus. Billi l-konsum tal-Komunità naqas b'7 % fil-perjodu meqjus (ara l-premessa (44) hawn fuq), is-sehem mis-suq ta' l-industrija Komunitarja naqas b'9 % fil-perjodu meqjus. Minkejja dan it-tnaqqis fis-sehem mis-suq, is-sehem mis-suq ta' l-industrija Komunitarja nżamm f'livell ogħla minn 50 % fil-perjodu meqjus.(58) Il-prezzijiet medji tal-bejgħ ta' l-industrija Komunitarja fis-suq tal-Komunità baqgħu pjuttost stabbli fil-perjodu meqjus. Il-prezzijiet stabbli tal-bejgħ fil-preżenza ta' volumi inqas tal-bejgħ wasslu għal tkabbir negattiv ta' 4 % fil-perjodu meqjus, u dan irrifletta t-tnaqqis fil-volumi tal-bejgħ bl-istess punti perċentwali.32.  Ħażniet2003 | 2004 | 2005 | 2006 | PIR |Ħażniet | 100 | 138 | 115 | 97 | 85 |(59) Minħabba l-interruzzjoni ta' waħda mil-linji ta' produzzjoni tagħha fl-2004 (ara l-premessa (55) hawn fuq) u sabiex tkun tista' taqdi lill-klijenti tagħha, l-industrija tal-Komunità kellha żżid temporanjament il-ħażniet tagħha. Madankollu, matul is-snin ta' wara, il-livell tal-ħażniet reġa’ laħaq il-livelli inizjali, b'madwar 10-20 % tal-volumi ta' produzzjoni.33.  Profitt, ir-redditu mill-investimenti u l-likwidità2003 | 2004 | 2005 | 2006 | PIR |Profittabilità tal-bejgħ Komunitarju | 100 | 383 | 337 | 200 | 226 |Ir-redditu mill-investimenti | 100 | 1 051 | 692 | 215 | 348 |Likwidità (f'% ta' Bejgħ Komunitarju) | 100 | 143 | 119 | 100 | 128 |(60) Dawn it-tliet indikaturi segwew xejra simili (minkejja li sa punti differenti) fil-perjodu meqjus, jiġifieri żieda qawwija bejn l-2003 u l-2004 segwita bi tnaqqis gradwali sa tmiem il-PIR.(61) L-evoluzzjoni tal-profittabilità, ir-redditu mill-investiment u l-likwidità bejn l-2003 u l-2004 għandha titqies fid-dawl tal-fatt li, fl-2003, ir-rendiment finanzjarju ta' l-industrija tal-Komunità kien pjuttost batut, u l-profittabilità tal-bejgħ kien ftit ogħla mil-livell fejn id-dħul jibbilanċja l-infiq. Ir-rendiment baxx ta' l-industrija tal-Komunità fl-2003 kien riżultat tad-diffikultajiet li ffaċċja wieħed mill-produtturi Komunitarji f'dik is-sena.(62) It-tnaqqis fil-profitt bejn l-2005 u l-2006 kien parzjalment minħabba l-ispejjeż li l-industrija Komunitarja ġarrbet biex tissodisfa ċerti rekwiżiti ambjentali (ara l-premessa (55) hawn fuq).(63) Il-produttur tal-PAC l-ieħor li kkoopera, li jitħan GAC impurtat f'PAC (ara l-premessa (39) hawn fuq), allega li l-industrija Komunitarja, minħabba li żiedet il-livelli tal-profitti tagħha fuq il-PAC bejn l-2003 u l-2006 kif muri fl-ilment, setgħet issostni l-bejgħ tagħha ta' GAC. Fi kliem ieħor, allega li mindu l-PAC ġie protett, l-industrija Komunitarja setgħet titlob prezzijiet ogħla għal PAC u, minħabba f'hekk, allegatament titlob inqas għall-bejgħ tagħha ta' GAC. Għal din ir-raġuni, din il-parti ma taqbilx ma' l-issuktar tal-miżuri.(64) Fir-rigward ta' l-allegat sosteniment konġunt tal-GAC u l-PAC prodotti mill-industrija Komunitarja, wieħed jinnota li dan huwa parzjalment barra mill-ambitu ta' din ir-reviżjoni billi l-profittabilità tal-bejgħ tal-GAC mhux qed tiġi analizzata fil-qafas ta' din l-investigazzjoni. Fir-rigward tal-livelli ta' profitt, huwa nnutat li filwaqt li l-industrija Komunitarja kellha żieda qawwija fil-profittabililtà bejn l-2003 u l-2004, dan l-iżvilupp kien segwit minn perjodu ta' tnaqqis fl-2006 u fil-PIR. Kif imsemmi fil-premessa (61) hawn fuq, iż-żieda qawwija bejn l-2003 u l-2004 għandha titqies fir-rigward tar-rendiment finanzjarju batut ta' l-industrija Komunitarja fl-2003 milli fir-rigward tar-rendiment finanzjarju tajjeb fl-2004. Barra minn hekk, fil-perjodu meqjus, il-profittabilità ta' l-industrija Komunitarja qatt ma kienet iktar minn 5.5% fir-rigward tal-bejgħ tagħha tal-PAC fis-suq tal-Komunità. Għalhekk, il-possibilità allegata li ż-żieda fil-profittabilità fil-perjodu meqjus kienet f'livelli li kienu jippermettu lill-industrija Komunitarja tissussidja l-bejgħ tagħha ta' prodotti oħra kellha tiġi mwarrba, billi l-profittabilità tal-bejgħ ta' PAC f'dan il-perjodu kienet baxxa wisq biex tissostanzja l-allegazzjonijiet ta' sosteniment konġunt.34.  Impjiegi, pagi u produttività2003 | 2004 | 2005 | 2006 | PIR |Numru ta' impjegati | 100 | 97 | 88 | 90 | 90 |Pagi/ impjegat | 100 | 100 | 99 | 100 | 97 |Produttività (tunnellati/impjegat) | 100 | 108 | 108 | 111 | 111 |(65) Kif jidher fit-tabella hawn fuq, l-industrija Komunitarja naqqset l-għadd ta' impjegati fil-perjodu meqjus b'madwar 10 %. Billi l-produzzjoni effettiva baqgħet stabbli fl-istess perjodu (ara l-premessa (54) hawn fuq), iż-żieda fil-produttività tirrifletti dawn iż-żewġ żviluppi.(66) Barra minn hekk, il-pagi kienu pjuttost stabbli matul il-perjodu meqjus.35.  Investimenti2003 | 2004 | 2005 | 2006 | PIR |Ivestimenti (€) | 100 | 70 | 71 | 135 | 135 |(67) It-tabella t'hawn fuq turi li matul l-2006 u l-PIR, l-industrija Komunitarja għamlet investimenti sinifikanti. Għal raġunijiet spjegati fil-premessa (55), dawn l-investimenti kienu b'riżultat ta' rekwiżiti ambjentali.36.  Kapaċità għall-ħolqien ta' kapital(68) L-industrija Komunitarja ma rrapurtat ebda diffikultà fil-ħolqien ta' kapital fil-perjodu meqjus.37.  L-ammont ta' ddampjar(69) Kif jidher hawn fuq, il-fatti disponibbli juru li l-marġni ta' l-iddampjar jista' jitqies bħala sinifikanti.38.  L-irkupru minn iddampjar fl-imgħoddi(70) Kif diġà konkluż fir-reviżjoni preċedenti dwar l-iskadenza, minħabba l-miżuri kontra l-iddampjar li hemm fis-seħħ, l-industrija Komunitarja sa ċertu punt setgħet tirkupra minn iddampjar li seħħ fil-passat, iżda għadha f'qagħda vulnerabbli.5.5. Attività ta’ esportazzjoni ta’ l-industrija tal-Komunità2003 | 2004 | 2005 | 2006 | PIR |Volum ta’ bejgħ (tunnellati) għall-esportazzjoni | 100 | 108 | 114 | 122 | 121 |Il-prezzijiet medji tal-bejgħ (esportazzjoni) | 100 | 94 | 96 | 99 | 101 |(71) Il-volumi tal-bejgħ għall-esportazzjonijiet żdiedu matul il-perjodu meqjus, b'madwar 21 % bejn l-2003 u l-PIR.(72) Il-prezzijiet medji tal-bejgħ tal-bejgħ ta' l-esportazzjonijiet baqgħu stabbli meta jitqabblu l-prezzijiet tal-bejgħ ta' l-esportazzjonijiet fl-2003 ma' dawk fil-PIR. Filwaqt li l-prezzijiet waqgħu xi ftit fl-2004, l-industrija Komunitarja setgħet iżżid il-prezzijiet tagħha mill-2005.5.6. Konklużjoni dwar il-qagħda fis-suq tal-Komunità(73) Bejn l-2003 u l-PIR, l-indikaturi li ġejjin fir-rigward ta' l-industrija Komunitarja żviluppaw b'mod pożittiv: profittabilità, redditu mill-investimenti, likwidità u utilizzazzjoni tal-kapaċità u ħażniet finali. Il-prezzijiet unitarji tal-bejgħ u l-produzzjoni baqgħu prattikament stabbli. Barra minn hekk, il-produttività żdiedet u l-industrija Komunitarja setgħet tinvesti sabiex tissodisfa ċerti rekwiżiti ambjentali.(74) Bil-maqlub ta' dan, l-indikaturi li ġejjin żviluppaw b'mod negattiv: il-volumi tal-bejgħ, is-sehem mis-suq u l-impjiegi. Barra minn hekk, il-kapaċità tal-produzzjoni naqset minħabba r-rekwiżiti ambjentali msemmija qabel.(75) Kollox ma' kollox, minkejja li s-sitwazzjoni hija mħallta, l-iżviluppi pożittivi jidhru li huma iktar mill-iżviluppi negattivi. Barra minn hekk, meta wieħed iqabbel ix-xejriet ta' hawn fuq ma' dawk li nstabu fl-investigazzjoni oriġinali, jidher ċar li l-miżuri fis-seħħ kontra l-iddampjar kellhom impatt pożittiv fuq is-sitwazzjoni ekonomika ta' l-industrija Komunitarja. Madankollu, għandu jkun enfasizzat li anke indikaturi li juru żviluppi pożittivi, bħal, b’mod partikolari, il-profittabilità u r-redditu mill-investiment, għadhom xorta ’l bogħod milli jilħqu l-livelli li jistgħu jkunu mistennija li kieku l-industrija Komunitarja rkuprat għal kollox mill-iddampjar dannuż tal-passat.(76) Għalhekk ġie konkluż li, għalkemm is-sitwazzjoni ta’ l-industrija Komunitarja tjiebet, meta mqabbla mal-perjodu ta’ qabel l-impożizzjoni tal-miżuri, l-industrija Komunitarja għadha fraġli.6. PROBABBILTÀ TA’ SSUKTAR JEW TA’ RIKORRENZA TAL-ĦSARA(77) L-investigazzjoni wriet li l-kapaċitajiet żejda fir-RPĊ huma sostanzjali, u jisbqu l-konsum Komunitarju fil-PIR. Barra minn hekk, minħabba l-impożizzjoni mill-Istati Uniti ta' miżuri kontra l-iddampjar għal importazzjonijiet ta' PAC (attivat bl-istim) li joriġinaw fir-RPĊ, hemm riskju imminenti li, jekk il-miżuri jitħallew jiskadu, il-volumi li qabel kienu jiġu esportati lejn l-Istati Uniti jintbagħtu naħa oħra. Hemm riskju saħansitra ikbar billi l-prezzijiet li bihom il-PAC ġie impurtat lejn l-Istati Uniti kienu terġa' orħos minn dawk li bihom kien jiġi impurtat fis-suq tal-Komunità.(78) Barra minn hekk, il-prezzijiet li bihom qed jiġi impurtat il-PAC bħalissa ġew stabbiliti biex jiġu ddampjati u huma inqas sewwa mill-prezzijiet medji tal-bejgħ (u l-ispejjeż) ta' l-industrija Komunitarja.(79) Għalhekk, l-effett ikkombinat ta' fatturi bħal:-  il-kapaċitajiet żejda sinifikanti li jinsabu fir-RPĊ,-  ir-riskju imminenti li l-kummerċ jiġi ddevjat minħabba l-impożizzjoni ta' miżuri mill-Istati Uniti, u-  il-livell baxx prevalenti tal-prezzijiet li bihom il-PAC li joriġina fir-RPĊ qed jiġi impurtat fil-Komunità kif ukoll fl-Istati Unitikollha jissuġġerixxu riskju serju ta' rikorrenza tal-ħsara jekk il-miżuri jitħallew jiskadu.(80) Kif muri hawn fuq, għalkemm is-sitwazzjoni ta’ l-industrija Komunitarja tjiebet, meta mqabbla ma’ dik prevalenti qabel l-impożizzjoni tal-miżuri kontra l-iddampjar, xorta għadha fraġli. Aktarx li jekk l-industrija Komunitarja tiġi esposta għal volumi ikbar ta’ importazzjonijiet mir-RPĊ bi prezzijiet iddampjati, dan jirriżulta f’deterjorament tas-sitwazzjoni finanzjarja tagħha kif instab fl-investigazzjoni oriġinali. Abbażi ta’ dan, il-konklużjoni għalhekk hija li t-tneħħija tal-miżuri aktarx tirriżulta fir-rikorrenza tal-ħsara lill-industrija Komunitarja.7. INTERESS TAL-KOMUNITÀ7.1. Rimarki preliminari(81) Skond l-Artikolu 21 tar-Regolament bażiku, ġie eżaminat jekk l-issuktar tal-miżuri eżistenti kontra l-iddampjar imurx kontra l-interess tal-Komunità b’mod ġenerali. Id-determinazzjoni ta’ l-interess Komunitarju ssejset fuq stima ta’ l-interessi differenti kollha involuti. Din l-investigazzjoni tanalizza sitwazzjoni fejn il-miżuri kontra l-iddampjar kienu diġà fis-seħħ u tippermetti għal evalwazzjoni ta’ kwalunkwe impatt negattiv fuq il-partijiet ikkonċernati minħabba l-miżuri attwali kontra l-iddampjar.(82) Fuq din il-bażi, ġie eżaminat jekk, minkejja l-konklużjonijiet dwar il-probabbiltà ta’ ssuktar jew rikorrenza ta’ ddampjar dannuż, kienx hemm raġunijiet b'saħħithom li jwasslu għall-konklużjoni li mhuwiex fl-interess tal-Komunità li jinżammu l-miżuri f’dan il-każ partikolari.(83) Għal din ir-raġuni, minbarra lit-tliet produtturi msemmija fil-premessa (11), intbagħtu kwestjonarji lil produtturi oħra (inklużi dawk il-produtturi li qed jitħnu GAC impurtat f'PAC), erba' fornituri Komunitarji, it-tliet importaturi Komunitarji li qablu li jikkooperaw (ara l-premess (9) hawn fuq) u 37 utent imsemmija fl-applikazzjoni u/jew li taf bihom il-Kummissjoni.7.2. Interess ta' l-industrija Komunitarja(84) Wieħed jista’ raġonevolment jistenna li l-industrija Komunitarja tkompli tibbenefika mill-miżuri imposti attwalment u tkompli tirkupra billi tirkupra s-sehem mis-suq u ttejjeb il-profittabilità. Jekk il-miżuri ma jinżammux, x’aktarx l-industrija Komunitarja terġa’ tibda ssofri ħsarat minn żieda fl-importazzjonijiet bi prezzijiet iddampjati mill-pajjiż ikkonċernat u s-sitwazzjoni finanzjarja fraġli tagħha bħalissa tkompli teħżien.(85) Fuq din il-bażi, meta wieħed iqis li l-industrija Komunitarja tirrappreżenta iktar mill-maġġoranza tal-produzzjoni Komunitarja u li ż-żewġ produtturi Komunitarji li jikkostitwixxu l-industrija Komunitarja t-tnejn esprimew appoġġ għall-issuktar tal-miżuri, jista' jiġi konkluż li l-issuktar tal-miżuri ikun fl-interess ta' l-industrija Komunitarja.7.3. L-interess ta’ fornituri Komunitarji(86) Il-Kummissjoni rċeviet tweġibiet għall-kwestjonarju minn tliet fornituri Komunitarji tal-materja prima (lignite, pit u serratura) lill-industrija Komunitarja. It-tlieta li huma appoġġaw l-issuktar tal-miżuri u stqarru li parti sinifikanti mill-bejgħ tagħhom tkun fir-riskju jekk il-miżuri jitħallew jiskadu, u b'hekk l-istabbilità finanzjarja tagħhom titqiegħed fil-periklu.(87) Ġie għalhekk konkluż li l-issuktar tal-miżuri ikun fl-interess tal-fornituri Komunitarji ta' l-industrija tal-Komunità.7.4. L-interess ta’ l-importaturi Komunitarji(88) Kif imsemmi fil-premessa (8), il-Kummissjoni kkuntattjat 33 importatur li kienu elenkati fit-talba għal din ir-reviżjoni. Tliet importaturi biss qablu li jikkooperaw f'din l-investigazzjoni. Madankollu, l-ebda wieħed mit-tliet importaturi ma wieġeb għall-kwestjonarju mibgħut mill-Kummissjoni.(89) Għalhekk, in-nuqqas ta' interess li jikkooperaw ma' l-investigazzjoni jista' tabilħaqq jitqies bħala indikazzjoni li l-attivitajiet ta' importazzjoni ta' kull importatur tal-PAC mhux se jintlaqtu serjament mill-issuktar tal-miżuri.7.5. L-interess ta’ l-utenti Komunitarji(90) Kif imsemmi fil-premessa (83) hawn fuq, 37 utent ġew ikkuntattjati u ħafna minnhom kienu klijenti ta' l-industrija Komunitarja. Fl-aħħar, waslu biss tliet tweġibiet għall-kwestjonarju.(91) Ebda wieħed mit-tliet utenti ma aċċetta li ssir verifika fuq il-post tat-tweġibiet tagħhom għall-kwestjonarju. Madankollu, mill-eżami tad- data mhux verifikata nstab li l-PAC, bħala medja ddifferenzjata, jirrappreżenta proporzjon żgħir ħafna mill-ispejjeż tat-tħaddim ta' l-utenti kkonċernati.(92) Fuq din il-bażi, ġie konkluż li l-attivitajiet ta' kwalunkwe utent tal-PAC mhux se jkunu milquta serjament mill-issuktar tal-miżuri.7.6. Konklużjoni dwar l-interess tal-Komunità(93) Jekk jitqiesu l-interessi tal-partijiet kollha li ppreżentaw irwieħhom matul l-investigazzjoni, jidher li m'hemmx raġunijiet kbar fir-rigward ta' l-interess Komunitarju kontra l-issuktar tal-miżuri kontra l-iddampjar.8. DISPOŻIZZJONIJIET FINALI(94) Il-partijiet kollha ġew infurmati bil-fatti u l-kunsiderazzjonijiet essenzjali li fuq il-bażi tagħhom kien maħsub li ssir rakkomandazzjoni li l-miżuri eżistenti dwar l-importazzjonijiet tal-PAC jinżammu. Ingħataw ukoll perjodu li fih ikunu jistgħu jagħmlu rappreżentazzjonijiet wara dan l-iżvelar.(95) Minn dak li ntqal fuq jirriżulta, skond id-dispożizzjonijiet ta’ l-Artikolu 11(2) tar-Regolament bażiku, li l-miżuri kontra l-iddampjar applikabbli għall-importazzjonijiet tal-PAC li joriġinaw mir-RPĊ għandhom jinżammu.9. DAZJI(96) Fid-dawl tal-konklużjonijiet li ntlaħqu rigward l-issuktar ta' l-iddampjar, il-probabbiltà ta’ rikorrenza tal-ħsara u l-interess Komunitarju, il-miżuri kontra l-iddampjar fuq l-importazzjonijiet ta' PAC li joriġinaw mir-RPĊ għandhom jinżammu sabiex jipprevjenu li terġa' ssir ħsara lill-industrija Komunitarja minħabba l-importazzjonijiet iddampjati.(97) Il-livell attwali tad-dazju kontra l-iddampjar, ibbażat fuq livell tat-tneħħija tal-ħsara ta' 38.6 %, huwa stipulat għal € 323/tunnellata (dazju fiss).(98) Fir-rigward tal-livell tad-dazju, parti interessata waħda argumentat li, billi t-tneħħija tar-rifużjoni fuq il-VAT li l-produtturi esportaturi Ċiniżi jiksbu meta jesportaw prodotti miksuba minn materja prima mixtrija miċ-Ċina stess, il-marġnijiet ta' l-iddampjar għandhom ikunu inqas.(99) Madankollu, fin-nuqqas sħiħ ta' kwalunkwe għamla ta' kooperazzjoni mill-produtturi esportaturi Ċiniżi u n-nuqqas ta' talba ta' reviżjoni interim skond l-Artikolu 11(3) tar-Regolament bażiku, din il-bidla allegata ta' l-ispiża tal-produzzjoni għall-prodotti esportati ma tistax tiġi sostanzjata u konsegwentement twarrbet,ADOTTAT DAN IR-REGOLAMENT:Artikolu 11. Dazju definittiv kontra l-iddampjar huwa b'dan impost fuq l-importazzjonijiet ta’ trab tal-karbon attivat bil-kodiċi tan-NK ex 3802 10 00 (kodiċi TARIC 3802 10 00 20) li joriġinaw fir-Repubblika tal-Poplu taċ-Ċina.2. L-ammont tad-dazju definittiv kontra l-iddampjar għandu jkun EUR 323 kull tunnellata (użin nett).3. Fil-każijiet fejn il-merkanzija tkun ġarrbet xi ħsarat qabel id-dħul tagħha fil-moviment ħieles u, għalhekk, il-prezz li jkun tħallas effettivament jew li jkun pagabbli ikun apporzjonat għad-determinazzjoni tal-valur tad-dwana skond l-Artikolu 145 tar-Regolament tal-Kummissjoni (KEE) Nru 2454/93 tat-2 ta' Lulju 1993 jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi l-Kodiċi Doganali Komunitarju[6], l-ammont ta' dazju kontra l-iddampjar, ikkalkulat fuq il-bażi ta' l-ammonti stipulati hawn fuq, għandu jitnaqqas b'persentaġġ li jikkorrispondi ma' l-apporzjonament tal-prezz li kien effettivament imħallas jew li jkun pagabbli.Artikolu 2Sakemm ma jkunx speċifikat mod ieћor, għandhom japplikaw id-dispożizzjonijiet dwar id-dazji doganali li huma fis-seħħ.Artikolu 3Dan ir-Regolament għandu jidħol fis-seħħ l-għada tal-jum tal-pubblikazzjoni tiegħu fil- Ġurnal Uffiċjali ta ’ l-Unjoni Ewropea .Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 56, 6.3.1996, p. 1. Ir-Regolament kif emendat l-aħħar mir-Regolament (KE) Nru 2117/2005 (ĠU L 340, 23.12.2005, p. 17).[2] ĠU L 134, 5.6.1996, p. 20.[3] ĠU L 155, 14.6.2002, p. 1.[4] ĠU C 228, 22.9.2006, p. 3.[5] ĠU C 131, 13.6.2007, p. 14[6] ĠU L 253, 11.10.1993, p. 1. Ir-Regolament kif emendat l-aħħar bir-Regolament (KE) Nru 214/2007 (ĠU L 62, 1.3.2007, p. 6).


|

52010PC0142

 Proposta għal regolament (UE) tal-Parlament Ewropew u tal-Kunsill li jemenda r-regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta' Jannar 2009 sal-31 ta' Diċembru 2011  /* KUMM/2010/0142 finali - COD 2010/0140 */

	[pic] | IL-KUMMISSJONI EWROPEA |Brussel 26.5.2010KUMM(2010) 142 finali2010/0140 (COD)Proposta għalREGOLAMENT (UE) TAL-PARLAMENT EWROPEW U TAL-KUNSILLli jemenda r-Regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta' Jannar 2009 sal-31 ta' Diċembru 2011MEMORANDUM TA’ SPJEGAZZJONIL-Unjoni Ewropea tagħti preferenzi kummerċjali lill-pajjiżi li qed jiżviluppaw fil-qafas tas-sistema ta' preferenzi ġeneralizzati (is-SPĠ). Is-SPĠ hija implimentata permezz ta' Regolamenti suċċessivi li japplikaw skema ta' preferenzi ġeneralizzati ta' tariffi b'perjodu ta' applikazzjoni ta' tliet snin fl-istess waqt. L-iskema attwali hija stabbilita permezz tar-Regolament tal-Kunsill (KE) Nru 732/2008 li għandu jiskadi fil-31 ta' Diċembru 2011. Wara din id-data l-attività tas-SPĠ għandha tiskadi sakemm ma titteħidx azzjoni leġiżlattiva xierqa biex tiżgura l-kontinwità.Ir-Regolament suċċessur tas-SPĠ għandu jkun ibbażat fuq proposta mill-Kummissjoni filwaqt li tqis kif xieraq il-kunsiderazzjonijiet rilevanti dwar l-effettività tas-SPĠ attwali fil-kisba tal-għanijiet u li tipproponi emendi bħal dawn li għandhom jiżguraw l-effettività ssuktata tiegħu fil-ġejjieni. Il-ħidma interna għat-tħejjija ta' proposta tal-Kummissjoni fuq Regolament suċċessur bdiet b'konsultazzjoni tal-pubbliku li tnediet f'Marzu 2010. Huwa mistenni li l-Kummissjoni għandha tkun f'pożizzjoni li tgħaddi l-proposta tagħha lill-Kunsill u l-Parlament fil-bidu tal-2011. It-tul tal-proċedura leġiżlattiva sussegwenti ma tistax tiġi prevista b'ċertezza iżda probabbli ddum mill-inqas 15-18-il xahar. Minkejja dan, hija x-xewqa tal-Kummissjoni li r-Regolament il-ġdid tas-SPĠ jkun japplika malajr kemm jista' jkun u meta jsir dan il-prolongazzjoni temporanja tal-iskema attwali għandha tintemm.Għalhekk il-perjodu li jifdal ta' applikazzjoni tar-Regolament tas-SPĠ mhuwiex biżżejjed biex jippermetti t-tħejjija ta' proposta tal-Kummissjoni għal dan l-iskop u ftehim sussegwenti dwar regolament suċċessur permezz tal-proċedura leġiżlattiva ordinarja. Minkejja dan, huwa preferibbli li tiġi żgurata l-kontinwità fl-operat tal-iskema lil hinn mill-31 ta' Diċembru 2011. Il-konsegwenzi ta' kwalunkwe interruzzjoni fil-kopertura legali għas-SPĠ jistgħu jkunu li l-importazzjonijiet kollha li jaqgħu taħt is-SPĠ jmorru lura għal trattament standard għall-aktar nazzjon favorit, minbarra għal dawk mill-pajjiżi l-inqas żviluppati li jkunu koperti mir-reġim ta' Kollox ħlief Armi (KĦA).Konsegwentement u b'mod parallel għall-ħidma tar-Regolament tas-SPĠ li jmiss, huwa propost li r-Regolament attwali jiġi ppreservat lil hinn mill-31 ta' Diċembru 2011 b'tibdiliet minimi sakemm jasal iż-żmien li fih isir qbil dwar Regolament suċċessur u jidħol fis-seħħ. Fid-dawl tal-inċertezzi attwali dwar iż-żmien li se jittieħed biex jitlesta l-proċess leġiżlattiv dwar Regolament suċċessur, huwa propost li l-validità tar-Regolament tas-SPĠ attwali tiġi estiża sal-31 ta' Diċembru 2013. Dan għandu joħloq spazju adegwat biex ir-Regolament suċċessur jitħejjea u jsir qbil dwaru b'avviz biżżejjed għall-operaturi ekonomiċi u l-pajjiżi benefiċjarji biex iħejju lilhom infushom għal kwalunkwe bidla li ssir mingħajr ma jittieħed ir-riskju li estensjoni indefinita fil-fatt tkompli l-istatus quo u tittardja riformi f'waqthom fl-iskema.Din il-proposta temenda biss dawk l-elementi tar-Regolament (KE) Nru 732/2008 li huma meħtieġa għall-estensjoni tal-validità tiegħu sa l-31 ta' Diċembru 2013. Ma hemm proposta l-ebda bidla għad-demarkazzjoni ta' taqsimiet speċifiċi tal-prodotti fir-rigward ta' benefiċjarji individwali kif diġà previst fir-Regolament attwali. Il-proposta tintroduċi aġġustamenti biex tippermetti lill-pajjiżi li qed jiżviluppaw li jilħqu l-kriterji biex ikunu eliġibbli għall-arranġament ta' inċentiv speċjali għall-iżvilupp sostenibbli u l-governanza t-tajba (is-SPĠ+) biex igawdu minn preferenzi addizzjonali ta' tariffi taħt il-kappa ta' dan il-ftehim jekk, meta jagħmlu t-talba tagħhom sal-31 ta' Ottubru 2011 jew it-30 ta' April 2013, il-Kummissjoni tiddeċiedi li tagħtihom l-arranġament ta' inċentiv speċjali rispettivament sal-15 ta' Diċembru 2011 jew il-15 ta' Ġunju 2013. Il-pajjiżi li qed jiżviluppaw li diġà ngħataw benefiċċji li jaqgħu taħt l-arranġament ta' inċentiv speċjali b'riżultat tad-Deċiżjonijiet tal-Kummissjoni rilevanti ta' Diċembru 2008 u Ġunju 2010 għandhom jippreservaw dak l-istatus tul l-estensjoni tal-iskema attwali. Id-Deċiżjoni tal-Kummissjoni 2008/938/KE tad-9 ta' Diċembru 2008[1] dwar il-lista ta' pajjiżi benefiċjarji li jikkwalifikaw għas-SPĠ+ illimitat il-perjodu tal-validità ta' dan it-trattament preferenzjali mill-1 ta' Jannar 2009 sal-31 ta' Diċembru 2011.Ir-Regolament tal-Kunsill (KE) Nru 732/2008 fih ċerti setgħat riservati għall-Kunsill li mhumiex ibbażati fuq id-Deċiżjoni tal-Kunsill 1999/468/KE li tipprovdi l-proċeduri għall-eżerċizzju tas-setgħat tal-implimentazzjoni konferiti fuq il-Kummissjoni[2]. Il-Kummissjoni għandha tagħmel proposta li tirrevedi l-proċeduri kollha bħal dawn fil-politika kummerċjali komuni fid-dawl tas-sistema tal-atti ta' implimentazzjoni stipulati fl-Artikolu 291 tat-Trattat dwar il-Funzjonament tal-Unjoni Ewropea u r-regolament dwar ir-regoli u l-prinċipji ġenerali li jikkonċernaw l-eżerċitar tal-Kummissjoni tas-setgħat ta' implimentazzjoni adottati fuq il-bażi tal-Artikolu 291(3). Din il-proposta għandha tindirizza wkoll l-Artikoli 16(4), 19(4) u (5) u 22(2) tar-Regolament attwali. Din il-proposta għandha titressaq malajr kemm jista' jkun u għandha ssegwi l-adozzjoni mill-Kummissjoni fid-9 ta' Marzu 2010 tal-proposta tagħha dwar ir-regoli u l-prinċipji ġenerali li jikkonċernaw l-eżerċitar tal-Kummissjoni tas-setgħat tagħha ta' implimentazzjoni.Il-proposta ta' estenzjoni tar-Regolament tas-SPĠ attwali ma tidħolx għall-ispejjeż debitati lill-baġit tal-UE. L-applikazzjoni tagħha lanqas ma tinvolvi xi telf ta' introjtu doganali meta mqabbla mal-qagħda attwali.2010/0140 (COD)Proposta għalREGOLAMENT (UE) TAL-PARLAMENT EWROPEW U TAL-KUNSILLli jemenda r-Regolament tal-Kunsill (KE) Nru 732/2008 li japplika skema ta’ preferenzi tariffarji ġeneralizzati għall-perjodu mill-1 ta' Jannar 2009 sal-31 ta' Diċembru 2011IL-PARLAMENT EWROPEW U L-KUNSILL TAL-UNJONI EWROPEA,Wara li kkunsidraw it-Trattat dwar il-Funzjonament tal-Unjoni Ewropea, u b'mod partikulari l-Artikolu 207(2) tiegħu,Wara li kkunsidraw il-proposti tal-Kummissjoni Ewropea,Wara t-trażmissjoni tal-proposta lill-Parlamenti nazzjonali,B'aġir skont il-proċedura leġiżlattiva ordinarja,Billi:(1) Mill-1971 'il hawn, l-Unjoni Ewropea tat preferenzi kummerċjali lill-pajjiżi li qed jiżviluppaw, fil-qafas tas-sistema ġeneralizzata ta' preferenzi (is-SPĠ) tagħha. Is-SPĠ hija implimentata permezz ta' Regolamenti suċċessivi li japplikaw skema ta' preferenzi ġeneralizzati ta' tariffi (minn issa 'l quddiem "l-iskema") b'perjodu ta' applikazzjoni ta' ġeneralment tliet snin fl-istess waqt.(2) L-iskema attwali stabbilita permezz tar-Regolament tal-Kunsill (KE) Nru 732/2008 tat-22 ta' Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta' Jannar 2009 sal-31 ta' Diċembru 2011 u li jemenda r-Regolamenti (KE) Nru 552/97, (KE) Nru 1933/2006 u r-Regolamenti tal-Kummissjoni (KE) Nru 1100/2006 u (KE) Nru 964/2007[3] li japplika sal-31 ta' Diċembru 2011, u li wara din id-data jiskadi l-operat ta' din l-iskema sakemm ma titteħidx azzjoni leġiżlattiva xierqa biex tiżgura li tissokta tapplika.(3) Titjib ulterjuri għall-iskema għandu jkun ibbażat fuq proposta ta' Regolament ġdid li jieħu inkunsiderazzjoni kwistjonijiet rilevanti dwar l-effettività tar-Regolament (KE) Nru 732/2008 fil-kisba tal-għanijiet tal-iskema. Ir-Regolament il-ġdid għandu jinkludi l-emendi meħtieġa biex jiżgura l-effettività ssuktata tal-iskema. Huwa essenzjali wkoll li l-proposta tal-Kummissjoni tieħu inkunsiderazzjoni dejta tal-istatistika kummerċjali, li se ssir disponibbli biss f'Lulju 2010, dwar importazzjonijiet koperti mill-iskema għall-perjodu li jinkludi l-2009, sena mmarkata minn waqgħa gravi fil-kummerċ globali, inkluż dak tal-pajjiżi li qed jiżviluppaw. Huwa importanti bl-istess mod li jiġi żgurat li l-operaturi u l-pajjiżi benefiċjarji jingħataw avviż adegwat bit-tibdiliet li ġab ir-Regolament il-ġdid. Għal dawn ir-raġunijiet, il-perjodu li baqa' ta' applikazzjoni tar-Regolament (KE) Nru 732/2008 mhuwiex biżżejjed biex jippermetti l-elaborar ta' proposta tal-Kummissjoni u l-adozzjoni sussegwenti ta' Regolament suċċessur permezz tal-proċedura leġiżlattiva ordinarja. Minkejja dan huwa preferibbli li tiġi żgurata l-kontinwità fl-operat tal-iskema lil hinn mill-31 ta' Diċembru 2011 sakemm jasal il-waqt li jiġi adottat u jibda japplika Regolament suċċessur. Fl-istess waqt jinħtieġu xi emendi tekniċi għar-Regolament biex tiġi żgurata koerenza u kontinwità fl-operat tal-iskema.(4) Il-perjodu ta' estensjoni tar-Regolament attwali ma għandux ikun indefinit, konsegwentement u biex jingħata ż-żmien meħtieġ għall-proċess leġiżlattiv għall-adozzjoni tal-iskema tas-SPĠ l-ġdida, il-perjodu ta' applikazzjoni tar-Regolament (KE) Nru 732/2008 għandu jiġi estiż sal-31 ta' Diċembru 2013. Fil-każ li r-Regolament il-ġdid isir applikabbli qabel dik id-data, il-perjodu ta' estensjoni għandu jitqassar b'mod korrispondenti.(5) Il-pajjiżi li qed jiżviluppaw li jilħqu l-kriterji biex ikunu eliġibbli għall-arranġament speċjali ta' inċentiv għall-iżvilupp sostenibbli u l-governanza t-tajba (SPĠ+) għandhom ikunu kapaċi jgawdu minn preferenzi addizzjonali ta' tariffi taħt il-kappa ta' dak l-arranġament jekk, meta jagħmlu t-talba tagħhom sa l-31 ta' Ottubru 2011 jew it-30 ta' April 2013, il-Kummissjoni tiddeċiedi li tagħtihom l-arranġament speċjali ta' inċentiv rispettivament sal-15 ta' Diċembru 2011 jew il-15 ta' Ġunju 2013. Il-pajjiżi li qed jiżviluppaw li diġà ngħataw benefiċċji li jaqgħu taħt l-arranġament speċjali ta' inċentiv b'riżultat tad-Deċiżjonijiet tal-Kummissjoni rilevanti ta' Diċembru 2008 u Ġunju 2010 għandhom jippreservaw dak l-istatus tul l-estensjoni tal-iskema attwali,ADOTTAW DAN IR-REGOLAMENT:Artikolu 1Ir-Regolament (KE) Nru 732/2008 huwa emendat kif ġej:(1) Fit-titolu, il-kliem: "għall-perjodu" u "sal-31 ta' Diċembru 2011" jitħassar.(2) Fl-ewwel subparagrafu tal-Artikolu 8(2), jiżdiedu l-punti (c) u (d) li ġejjin:"(c) għall-finijiet tal-Artikolu 9(a)(iii) - dawk disponibbli fl-1 ta' Settembru 2010, bħala medja annwali fuq tliet snin konsekuttivi,(d) għall-finijiet tal-Artikolu 9(a)(iv) – dawk disponibbli fl-1 ta' Settembru 2012, bħala medja annwali fuq tliet snin konsekuttivi."(3) L-Artikolu 9 għandu jiġi emendat kif ġej:(a) Fil-paragrafu 1, jiddaħħal il-punt li ġej wara l-punt (a)(ii):"jew(iii) sal-31 ta' Ottubru 2011, li jrid jingħata arranġament speċjali ta' inċentiv mill-1 ta' Jannar 2012;jew(iv) sat-30 ta' April 2013, li jrid jingħata arranġament speċjali ta’ inċentiv mill-1 ta' Lulju 2013;"(b) Il-paragrafu 3 huwa emendat kif ġej:(i) It-tieni sentenza tinbidel b'dan li ġej:"Il-pajjiżi mogħtija l-arranġament speċjali ta' inċentiv għal żvilupp sostenibbli u governanza tajba abbażi ta' talba skont il-paragrafu 1(a)(i) ma għandhomx l-obbligu li jissottomettu talba skont il-paragrafu 1(a)(ii), 1(a)(iii) jew 1(a)(iv)."(ii) Jiżdied is-subparagrafu li ġej:"Il-pajjiżi mogħtija l-arranġament speċjali ta' inċentiv għal żvilupp sostenibbli u governanza tajba abbażi ta' talba skont il-paragrafu 1(a)(ii) ma għandhomx l-obbligu li jissottomettu talba skont il-paragrafu 1(a)(iii), jew il-paragrafu 1(a)(iv). Il-pajjiżi mogħtija l-arranġament speċjali ta' inċentiv għal żvilupp sostenibbli u governanza tajba abbażi ta' talba skont il-paragrafu 1(a)(iii) ma għandhomx l-obbligu li jissottomettu talba skont il-paragrafu 1(a)(iv)."(4) Fl-Artikolu 10(3), il-punt ta' waqfa fl-aħħar tal-punt (b) jinbidel b'semicolon, u jiżdied dan li ġej wara l-punt (b):"jew(c) sal- 15 ta' Diċembru 2011, għal talba skont l-Artikolu 9(1)(a)(iii),jew(d) sal-15 ta' Ġunju 2013 għal talba skont l-Artikolu 9(1)(a)(iv)."(5) Fl-Artikolu 32(2), il-kliem: "31 ta' Diċembru 2011" jinbidel bil-kliem: "31 ta' Diċembru 2013 jew sad -data stipulata mir-Regolament suċċessur, skont liema minnhom taħbat l-ewwel".Artikolu 2Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-Parlament Ewropew Għall-KunsillIl-President Il-President [1] ĠU L 334, 12.12.2008, p. 90.[2] ĠU L 184, 17.7.1999, p. 23.[3] ĠU L 211, 6.8.2008, p. 1.


Avviż Legali Importanti

|

52009PC0322

Proposta għal regolament tal-Parlament Ewropew u tal-Kunsill li jemenda r-regolament tal-Kunsill (KE) Nru 377/2004 dwar il-ħolqien ta' netwerk tal-uffiċjali ta' kollegament tal-immigrazzjoni  /* KUMM/2009/0322 finali - COD 2009/0098 */

	[pic] | KUMMISSJONI TAL-KOMUNITAJIET EWROPEJ |Brussel 8.7.2009KUMM(2009) 322 finali2009/0098 (COD)Proposta għalREGOLAMENT TAL-PARLAMENT EWROPEW U TAL-KUNSILLli jemenda r-Regolament tal-Kunsill (KE) Nru 377/2004 dwar il-ħolqien ta' netwerk tal-uffiċjali ta' kollegament tal-immigrazzjoniMEMORANDUM TA' SPJEGAZZJONI1. KUNTEST TAL-PROPOSTA-  Raġunijiet għal u għanijiet tal-propostaDin il-proposta tindirizza l-emendi għar-Regolament (KE) Nru 377/2004 dwar il-ħolqien ta' netwerk tal-uffiċjali ta' kollegament dwar l-immigrazzjoni (ILO)[1] (minn hawn 'il quddiem: 'ir-Regolament') li huma meħtieġa sabiex jiżguraw l-użu effiċjenti ta' din l-għodda ta' kooperazzjoni importanti għall-ġestjoni tal-migrazzjoni u tal-fruntieri esterni. L-għan ta' din il-proposta huwa li jaddatta ir-Regolament, fid-dawl tal-esperjenza prattika, għall-kambjamenti fid-dritt tal-Komunità li ġew fis-seħħ minn meta ġie adottat.-  Kuntest ĠeneraliFid-19 ta' Frar 2004, il-Kunsill wara li kkunsidra l-inizzjattiva tal-Greċja u l-opinjoni tal-Parlament Ewropew, adotta r-Regolament KE Nru. 377/2004, li jistabilixxi l-obbligu li jiġu stabbiliti forom ta' kooperazzjoni bejn l-uffiċjali ta' kollegament tal-immigrazzjoni tal-Istati Membri, l-għanijiet ta' tali kooperazzjoni, il-funzjonjiet u l-kwalifiki xierqa ta' tali uffiċjali ta' kollegament, kif ukoll ir-responsabbiltajiet tagħhom fil-konfront tal-pajjiż li jospita u tal-Istat Membru li jibgħat. Fir-Regolament ‘ uffiċjal ta' kollegament tal-immigrazzjoni ’ tfisser kull rappreżentant ta' wieħed mill-Istati Membri, stazzjonat barra minn pajjiżu mis-servizz tal-immigrazzjoni jew awtoritajiet oħrajn kompetenti sabiex jistabbilixxi u jżomm kuntatti mal-awtoritajiet tal-pajjiż li jospita bl-iskop li jikkontribwixxi għall-prevenzjoni u t-taqbida kontra l-immigrazzjoni illegali, jiffaċilita r-ritorn tal-immigranti illegali u sabiex jiġġestixxi l-migrazzjoni legali. Dan jinkludi ‘uffiċjali ta' kollegament mal-linji tal-ajru’ ‘konsulenti tad-dokumenti’ ‘uffiċjali ta' kollegament tal-infurzar tal-liġi’, fl-ambitu sa fejn għandhom jaqdu dawn il-kompiti hawn fuq imsemmija.Uffiċjali ta' kollegament tal-immigrazzjoni ssoltu jiġu stazzjonati fl-uffiċċji konsolari tal-Istati Membri f'pajjiżi terzi jew ma' awtoritajiet relevanti fi Stati Membri oħra, iżda jistgħu wkoll jiġu stazzjonati mal-awtoritajiet kompetenti fil-pajjiżi terzi kkonċernati, kif ukoll ma' organizzazzjonjiet internazzjonali għal perjodu ta' żmien raġonevoli li għandu jiġi ddeterminat mill-Istat Membru li jistazzjona.Fis-26 ta' Ottubru 2004, il-Kunsill adotta Regolament (KE) Nru 2007/2004 li jistabbilixxi l-Aġenzija Ewropea għall-Ġestjoni tal-Kooperazzjoni Operazzjonali mal-Fruntieri Esterni tal-Istati Membri tal-Unjoni Ewropea (FRONTEX)[2]. Skont l-Artikolu 2(1)(c) ta' dan ir-Regolament, il-FRONTEX għandha tagħmel analiżi tar-riskju. Dawn l-analiżi għandhom ikunu bbażati fuq ir-riżorsi l-iktar wiesgħa, iżda miġburin u forniti primarjament mill-awtoritajiet kompetenti tal-Istati Membri. Bl-għan li twettaq il-missjoni tagħha, il-FRONTEX għandha wkoll tiffaċilita l-kooperazzjoni bejn l-Istati Membri u l-pajjiżi terzi. Tista' wkoll tikkoopera mal-awtoritajiet kompetenti ta' pajjiżi terzi jew ma' organizzazzjonjiet internazzjonali fil-qafas tal-arranġamenti ta' ħidma konklużi ma' dawn l-awtoritajiet. Din il-kooperazzjoni tista', inter alia , tkopri skambju ta' esperjenza dwar kwistjonjiet ta' kontroll mal-fruntiera, taħriġ ta' gwardjani tal-fruntiera, skambju ta' informazzjoni operazzjonali u operazzjonjiet konġunti. Il-FRONTEX m'għandha l-ebda rappreżentanza permanenti f'xi pajjiż terz. Minkejja li l-uffiċjali ta' kollegament tal-immigrazzjoni stazzjonati f'pajjiżi terzi setgħu jipprovdu kontribut sostanzjali għat-twettieq tal-kompiti tal-FRONTEX hawn fuq imsemmija, dan il-potenzjal għadu mhux adegwatament sfruttat minħabba kollegamenti insuffiċjenti bejn l-uffiċjali ta' kollegament u l-Aġenzija.L-elementi ewlenin għal kooperazzjoni akbar huma mezzi ta' komunikazzjoni strutturati u sikuri għall-uffiċjali ta' kollegament tal-immigrazzjoni li jaħdmu fil-qasam u għal skambju ta' informazzjoni mal-Istati Membri l-oħra. Id-Deċiżjoni tal-Kunsill 2005/267/KE tas-16 ta' Marzu 2005[3] li tistabbilixxi Netwerk sikur ta' Informazzjoni u Koordinazzjoni bbażat fl-internet għas-Servizzi ta' Ġestjoni tal-Migrazzjoni tal-Istati Membri (magħrufa bħala ‘ICONet’), issuplimentata bid-Deċiżjoni tal-Kummissjoni tal-15 ta' Diċembru 2005[4] li tistabbilixxi regoli dettaljati għall-implimentazzjoni tad-Deċiżjoni tal-Kunsill, tipprovdi għal pjattaforma għall-iskambju ta' informazzjoni strateġika, tattika u operazzjonali li tikkonċerna ċ-ċaqlieq migratorju illegali. In-'Netwerk tal-ILO' huwa komponent separat tal-ICONet, li jiġbor fih sub-taqsimiet għal listi ta' uffiċjali ta' kollegament tal-immigrazzjoni u uffiċjali ta' kollegament tal-linji tal-ajru (mhux utilizzati bħalissa), għal punti ċentrali/unitajiet nazzjonali tal-ILO tal-Istati Membri u għal informazzjoni reġjonali. Tal-aħħar terġa' tinqasam f'reġjuni ġeografiċi, fejn l-informazzjoni relevanti kollha (e.ż. ir-rapporti tal-pajjiżi, l-analiżi tar-riskju) jistgħu jitpoġġew għad-dispożizzjoni tal-uffiċjali ta' kollegament tal-immigrazzjoni.L-esperjenza prattika turi fiċ-ċar li n-'Netwerk tal-ILO' mhux qed jiġi użat kemm suppost. Il-Kummissjoni tipproponi li jiġi promoss l-użu ta' din l-għodda ta' komunikazzjoni sikura u faċilment aċċessibli billi tiżdied referenza għan-netwerk fl-Artikolu korrispondenti tar-Regolament.Diversi Stati Membri qablu informalment li jmexxu n-netwerks tal-ILO reġjonali fl-Afrika u sabiex jorganizzaw laqgħat f'dan il-kuntest. Peress li d-diċitura preżenti tar-Regolament tinkoraġġixxi l-Istati Membri li jkollhom il-Presidenza tal-Kunsill tal-Unjoni Ewropea (jew Stati Membri li jkunu qed iservu bħala aġent President) biex jieħdu l-inizjattiva li jorganizzaw dawn il-laqgħat, il-Kummissjoni qed tipproponi kjarifika fis-sens li anki Stati Membri li jkunu qed jaqblu li jmexxu netwerks reġjonali jkunu f'pożizzjoni li jorganizzaw tali laqgħat.F'dak li jikkonċerna d-dmirijiet ta' rrapurtar, ir-Regolament jistipula li 'L-Istat Membru li għandu l-Presidenza tal-Kunsill tal-Unjoni Ewropea jew, jekk dan l-Istat Membru mhuwiex rappreżentat fil-pajjiż jew fir-reġjun, l-Istat Membru li qiegħed iservi bħala aġent President, fl-aħħar ta' kull semestru għandu jipprepara rapport dwar l-attivitajiet dwar l-istrutturi tan-netwerks tal-uffiċjali għall-kollegament dwar l-immigrazzjoni fejn hemm rappreżentanza tagħhom, kif ukoll dwar is-sitwazzjoni tal-pajjiż ospitanti, f'affarijiet li jikkonċernaw l-immigrazzjoni illegali lill-Kunsill u lill-Kummissjoni . Tali rapport għandu jiġi ppreparat skont il-mudell u l-format stabbilit mill-Kummissjoni [5] . Dawn ir-rapporti jkunu jikkostitwixxu parti essenzjali mill-informazzjoni għall-preparazzjoni, fit-tmiem ta' kull Presidenza, ta' rapport ta' evalwazzjoni li għandu jingħata lill-Kunsill, u abbozzat mill-Kummissjoni, fuq is-sitwazzjoni eżistenti f'kull pajjiż terz, fejn jinsabu jaħdmu l-uffiċjali għall-kollegament dwar l-immigrazzjoni tal-Istati Membri. ’Minn meta r-Regolament daħal fis-seħħ ġew ippreżentati sitt rapporti dwar attivitajiet tan-netwerks tal-ILO, mill-Presidenzi tar-Renju Unit, tal-Awtsrija, tal-Finlandja, tal-Ġermanja, tal-Portugall u tas-Slovenja, li kienu jiffukaw biss fuq pajjiżi terzi magħżula. Il-Kummissjoni lanqas ma kienet kapaċi twettaq l-obbligi tagħha li tippreżenta rapport ta' evalwazzjoni komprensiv ibbażat fuq ir-rapporti tal-Presidenza lill-Kunsill. Peress li, fil-preżent, l-uffiċjali għall-kollegament dwar l-immigrazzjoni tal-Istati Membri huma stazzjonati f'iktar minn 130 pajjiż terz dawn id-dispożizzjonijiet dwar l-obbligi tal-irrappurtar mhumiex applikabbli fil-prattika. Il-Kummissjoni għalhekk tipproponi li taddatta id-dispożizzjonijiet relevanti b'mod sinifikattiv.Id-Deċiżjoni tal-Parlament Ewropew u tal-Kunsill Nru 574/2007/KE tat-23 ta' Mejju 2007 tistabilixxi, għall- perjodu mill-1 ta' Jannar 2007 sal-31 ta' Diċembru 2013, il-Fond għall-Fruntieri Esterni bħala parti mill-programm Ġenerali ‘Solidarjetà u Ġestjoni tal-Flussi ta' Migrazzjoni’[6], sabiex jingħata kontribut sabiex tissaħħaħ iż-żona tal-libertà, sigurtà u ġustizzja u biex jiġi applikat il-prinċipju tas-solidarjetà bejn l-Istati Membri. Ir-riżorsi disponibbli ta' dan il-Fond jistgħu jiġu użati sabiex jiġu inkoraġġiti attivitajiet organizzati mis-servizzi konsulari u oħrajn tal-Istati Membri fil-pajjiżi terzi, inkluż dawk l-attivitajiet tal-uffiċjali għall-kollegament dwar l-immigrazzjoni. Kif imsemmi fl-Artikolu 4(4)(a) ta' din id-Deċiżjoni, il-Fond għall-Fruntieri Esterni għandu jsostni r-rinfurzar tal-kapaċità operazzjonali tan-netwerks tal-ILO u l-promozzjoni ta' kooperazzjoni iktar effettiva permezz ta’ dawk in-netwerks bejn l-Istati Membri.F'Ġunju 2008, il-Kummissjoni adottat Komunikazzjoni dwar politika komuni ta' immigrazzjoni[7], li tistabbilixxi prinċipji, azzjonijiet u għodod, li jissawru fuq l-indikazzjonijiet tal-Kunsill Ewropew ta' Tampere, il-Programm tal-Aja u l-Approċċ Globali għall-Immigrazzjoni, imniedi fl-2005. Fid-dawl ta' din il-Komunikazzjoni, il-Kunsill Ewropew fil-15-16 ta' Ottubru 2008 adotta l-Patt Ewropew dwar l-Immigrazzjoni u l-Ażil[8] fejn enfasizza l-ħtieġa għal kooperazzjoni akbar bejn l-Istati Membri u l-Kummissjoni u l-pajjiżi tal-oriġini u tranżitu sabiex tiġi kkontrollata l-immigrazzjoni illegali.-  Dispożizzjonijiet eżistenti fil-qasam tal-propostaRegolament tal-Kunsill (KE) Nru 377/2004 tad-19 ta' Frar 2004 dwar il-ħolqien ta' netwerk tal-uffiċjali ta' kollegament dwar l-immigrazzjoni;Deċiżjoni tal-Kunsill 2005/267/KE tas-16 ta' Marzu 2005[9] li tistabbilixxi Netwerk ta’ Informazzjoni u Koordinazzjoni protett u bbażat fl-internet għas-Servizzi ta' Ġestjoni tal-Migrazzjoni għall-Istati Membri;Deċiżjoni tal-Kummissjoni tal-15 ta' Diċembru 2005[10] li tistabbilixxi regoli dettaljati għall-implimentazzjoni tad-Deċiżjoni tal-Kunsill 2005/267/KE;Memorandum ta' Ftehim li jikkonċerna l-iżvilupp ta' Netwerk ta’Informazzjoni u Koordinazzjoni sikur u bbażat fl-internet għas-Servizzi ta' Ġestjoni tal-Migrazzjoni għall-Istati Membri, bejn il-Kummissjoni Ewropea u l-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea.[11]2. KONSULTAZZJONI MAL-PARTIJIET INTERESSATI U EVALWAZZJONI TAL-IMPATT-  Konsultazzjoni ma' partijiet interessatiL-Istati Membri ġew inizjalment ikkonsultati sal-aħħar tal-2006 fuq il-bażi ta' kwestjonarju mibdi taħt il-Presidenza Finlandiża fil-Grupp ta' Ħidma tal-Kunsill CIREFI. It-tweġibiet tagħhom kienu diskussi fis-SCIFA f'Marzu 2007.L-Istati membri ikkunsidraw b'mod partikolari l-obbligu wiesa' tal-irrapurtar taħt l-Artikolu 6 tar-Regolament bħala mhux xieraq u ssottilinejaw il-valur miżjud li l-FRONTEX jiġi involut b’mod iktar estensiv. Huma esprimew ukoll ix-xewqa sabiex jiżdied l-użu tal-ICONet u li titjieb il-kooperazzjoni bejn l-uffiċjali ta' kollegament dwar l-immigrazzjoni fl-Afrika. Dan l-aħħar aspett ġie diskuss f'laqgħa tal-esperti tard fir-rebbiegħa tal-2007 u fil-Kumitat dwar l-Immigrazzjoni u l-Ażil f'Ottuubru 2007.F'Marzu 2008, il-Kummissjoni ċċirkulat kwestjonarju b'possibilitajiet differenti sabiex jiġi emendat ir-Regolament tal-Kunsill KE Nru 377/2004. Fuq il-bażi tat-tweġibiet li rċiviet, f'Ottubru 2008 il-Kummissjoni ppreżentat dokument ta' ħidma informali li kien jipprovdi proposti konkreti għall-emendar tad-dispożizzjonjiet relevanti tar-Regolament, lill-Kumitat dwar l-Immigrazzjoni u l-Ażil Il-Kummissjoni pproponiet li tressaq, fl-ewwel fażi, l-emendi neċessarji li jikkonċernaw l-obbligi tal-irrapurtar, l-involviment tal-FRONTEX u t-titjib tal-ICONet. Fit-tieni fażi, il-ħtieġa u l-possibilitajiet għall-ħolqien ta' uffiċjali ta' kollegament dwar l-immigrazzjoni tal-‘UE’ — li jkunu jistgħu jiġu stazzjonati bl-iskop li jirrapreżentaw l-interessi tal-Istati Membri kollha kif ukoll tal-korpi tal-UE relevanti — tiġi riveduta b'konnessjoni mar-reviżjoni tar-Regolament tal-FRONTEX ippjanata għall-2010. Ir-reviżjoni tkun tikkonsidra wkoll li tittrasferixxi r-responsabiltà għall-ġestjoni tal-ICONet mill-Kummissjoni sal-FRONTEX.Dawn il-proposti, inkluż it-trattament f'żewġ fażijiet, kellhom l-appoġġ tal-Istati Membri.-  Evalwazzjoni tal-ImpattEvalwazzjoni tal-Impatt ma saritx peress li l-proposta preżenti tintroduċi biss tibdil żgħir prinċipalment tekniku fil-leġiżlazzjoni eżistenti. Dan it-tibdil mhu se jkollu l-ebda impatt identifikabbli ekonomiku, soċjali jew ambjentali. Barra minn hekk, il-politika għal regolamentazzjoni aħjar tal-UE għandha l-għan, fost ħwejjeġ oħra, li tissimplifika u ttejjeb il-leġiżlazzjoni eżistenti f'konformità mal-prinċipju tal-proporzjonalità. Din il-proposta twettaq dawn l-għanijiet billi tiżgura konsistenza mat-tibdil fid-dritt tal-Komunità li ġew fis-seħħ sa minn meta r-Regolament ġie adottat, filwaqt li tieħu f'kunsiderazzjoni l-esperjenza prattika ggwadanjata fl-implimentazzjoni tagħha.3. L-ELEMENTI LEGALI TAL-PROPOSTA-  Sommarju tal-azzjoni propostaL-emendi proposti jistabilixxu konnessjoni u jipprovdu l-bażi legali għall-kooperazzjoni bejn il-FRONTEX u n-netwerks tal-ILO, jippromwovu l-użu tal-ICONet għall-iskambju regolari tal-informazzjoni u l-esperjenza prattika, jissottolinejaw il-possibiltà li jintużaw il-fondi tal-Komunità disponibbli għall-ħolqien u t-tħaddim mingħajr problemi tan-netwerks tal-ILO, u jirrazzjonalizzaw is-sistema tal-irrappurtar relatata mal-attivitajiet tan-netwerks tal-ILO stabbiliti, jiżguraw ukoll li l-Parlament Ewropew bħala ko-leġiżlatur[12] f'dan il-qasam ta' politika jkun informat adegwatament.-  Il-Bażi LegaliL-Artikolu 63(3)(b) u l-Artikolu 66 tat-Trattat li jistabilixxi l-Komunità Ewropea jifforma l-bażi legali għal din il-proposta għal Regolament, hekk kif jemenda r-Regolament tal-Kunsill (KE) 377/2004 tad-19 ta' Frar 2004 dwar il-ħolqien ta' netwerk tal-uffiċjali ta' kollegament dwar l-immigrazzjoni, li huwa msejjes fuq dawn l-Artikoli, u kif se jispeċifika aktar il-funzjonament ta' tali netwerks.-  Il-Prinċipju ta' sussidjarjetàSkont l-Artikolu 63(3)(b) tat-Trattat KE, il-Komunità għandha s-setgħa li tadotta miżuri rigward l-immigrazzjoni illegali u residenza illegali, inkluż ir-ripatrijazzjoni tar-residenti illegali. Skont l-Artikolu 66 il-Kunsill, waqt li jaġixxi f'konformità mal-proċedura msemmija fl-Artikolu 67, għandu jieħu dawk il-miżuri sabiex jiżgura l-kooperazzjoni bejn id-dipartimenti relevanti tal-amministrazzjonijiet tal-Istati Membri, kif ukoll bejn dawk id-dipartimenti u l-Kummissjoni. Id-dispożizzjonijiet preżenti tal-Komunità dwar il-ħolqien u l-funzjonament tan-netwerks tal-ILO għandhom jiġu adattati sabiex jieħdu konsiderazzjoni tat-tibdil fid-dritt tal-Komunità, kif ukoll l-esperjenza prattika akkwistata f'dan il-kuntest.Għaldaqstant, l-għan tal-proposta ma jistax ikun milħuq b’mod suffiċjenti mill-Istati Membri.-  Il-prinċipju tal-proporzjonalitàL-Artikolu 5 tat-Trattat KE jgħid li azzjoni mill-Komunità m'għandhiex tmur ’lil hinn ta' dak li huwa neċessarju sabiex jintlaħqu l-għanijiet tat-Trattat. Il-forma magħżula għal din l-azzjoni tal-Komunità għandha tippermetti sabiex il-proposta tkun tista' tilħaq l-għan tagħha u sabiex tkun implimentata bl-iktar mod effettiv. L-inizjattiva proposta — l-emenda tar-Regolament — tikkostitwixxi żvilupp ulterjuri tal- acquis ta' Schengen li jiġġieled kontra l-organizzazzjoni tal-immigrazzjoni illegali u jiżgura l-kooperazzjoni bejn id-dipartimenti rilevanti tal-amministrazzjonjiet tal-Istati Membri, kif ukoll bejn dawk id-dipartimenti u l-Kummissjoni. Il-proposta għalhekk hija konformi mal-prinċipju tal-proporzjonalità.-  Għażla ta' strumentStrument propost: regolament.Mezzi oħra ma jkunux adegwati peress li l-proposta preżenti temenda regolament.4. IMPLIKAZZJONI TAL-BAĠITIl-proposta m'għandha l-ebda implikazzjoni għall-baġit tal-Komunità.5. INFORMAZZJONI ADDIZZJONALI-  Il-konsegwenzi ta' diversi protokolli annessi għat-Trattati u tal-ftehimiet tal-assoċjazzjoni konklużi ma' pajjiżi terziIl-bażi legali għal din il-propostà tinstab fit-Titolu IV tat-Trattat KE, bil-konsegwenza li tapplika s-sistema ta' ‘ġeometrija varjabbli’, provduta fil-protokolli dwar il-pożizzjoni tar-Renju Unit, l-Irlanda u d-Danimarka u fil-protokoll ta' Schengen. Il-proposta hija msejsa fuq l- acquis ta' Schengen. Għaldaqstant, għandhom jiġu kkunsidrati l-konsegwenzi li ġejjin f'relazzjoni mad-diversi protokolli:Ir-Renju Unit u l-IrlandaIr-Renju Unit qed jieħu sehem f'dan ir-Regolament f'konformità mal-Artikolu 5 tal-Protokoll li jintegra l-acquis ta' Schengen fil-qafas tal-Unjoni Ewropea anness mat-Trattat tal-UE u tat-Trattat tal-KE u l-Artikolu 8(2) tad-Deċiżjoni tal-Kunsill 2000/365/KE tad-29 ta' Mejju 2000 li tikkonċerna t-talba tar-Renju Unit tal-Gran Brittanja u l-Irlanda ta' Fuq li jieħdu sehem f'xi dispożizzjonjiet tal-acquis ta' Schengen.L-Irlanda qed tieħu sehem f'dan ir-Regolament f'konformità mal-Artikolu 5 tal-Protokoll li jintegra l-acquis ta' Schengen fil-qafas tal-Unjoni Ewropea anness mat-Trattat tal-UE u tat-Trattat tal-KE u l-Artikolu 6(2) tad-Deċiżjoni tal-Kunsill 2002/192/KE tad-28 ta' Frar 2002 li tikkonċerna t-talba tal-Irlanda li jieħu sehem f'xi dispożizzjonjiet tal-acquis ta' Schengen.Id-DanimarkaSkont il-Protokoll dwar il-pożizzjoni tad-Danimarka, annessa mat-Trattat tal-UE u mat-Trattat tal-KE, id-Danimarka ma tieħux sehem fl-adozzjoni mill-Kunsill ta' miżuri skont it-Titolu IV tat-Trattat tal-KE, bl-eċċezzjoni ta' ‘miżuri li jiddeterminaw il-pajjiżi terzi li ċ-ċittadini tagħhom irid ikollhom viża meta jaqsmu l-fruntieri esterni tal-Istati Membri” jew “miżuri relatati ma' format uniformi għall-viżi’.Din il-proposta tibni fuq l-acquis ta’ Schengen, u skont l-Artikolu 5 tal-Protokoll ‘id-Danimarka għandha tiddeċiedi fi żmien sitt xhur wara li l-Kunsill ikun iddeċieda dwar proposta jew inizjattiva li tibni fuq l-acquis ta’ Schengen taħt id-dispożizzjonijiet tat-Titolu IV tat-Trattat li jistabbilixxi l-Komunità Ewropea, jekk tkunx se timplimenta din id-Deċiżjoni fil-liġi nazzjonali tagħha’L-Iżlanda u n-NorveġjaFir-rigward tal-Iżlanda u n-Norveġja, din il-proposta tikkostitwixxi żvilupp tad-dispożizzjonjiet tal- acquis ta' Schengen fl-ambitu tat-tifsira tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja dwar l-assoċjazzjoni ta’ dawk iż-żewġ Stati mal-implimentazzjoni, l-applikazzjoni u l-iżvilupp tal- acquis ta’ Schengen[13].L-IsvizzeraFir-rigward tal-Isvizzera, din il-proposta tikkostitwixxi żvilupp tad-dispożizzjonjiet tal- acquis ta' Schengen fl-ambitu tat-tifsira tal-Ftehim konkluż mill-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tagħha mal-implimentazzjoni, l-applikazzjoni u l-iżvilupp tal- acquis ta' Schengen[14].LiechtensteinFir-rigward tal-Liechtenstein, din il-proposta tikkostitwixxi żvilupp fuq id-dispożizzjonijiet tal- acquis ta' Schengen skont it-tifsira tal-Protokoll bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipat tal-Liechtenstein dwar l-adeżjoni tal-Prinċipt tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal- acquis ta' Schengen[15].-  Spjegazzjoni dettaljata tal-propostaArtikolu 1L-ewwel paragrafu u punt (a) tat-tieni paragrafu jippromwovu l-użu ta’ netwerk ta’ informazzjoni protetta b’konnessjoni mal-internet għas-servizzi tal-Istati Membri li għandhom l-inkarigu tal-ġestjoni tal-flussi migratorji (ICONet) għall-iskambju ta' informazzjoni dwar l-istazzjonar tal-uffiċjali ta' kollegament tal-immigrazzjoni u għall-iskambju ta' informazzjoni u ta' esperjenza prattika fost l-uffiċjali ta' kollegament tal-immigrazzjoni.Il-punt (b) tat-tieni paragrafu jiżgura kooperazzjoni eqreb bejn FRONTEX u n-netwerks tal-ILO.Il-punt (c) tat-tieni paragrafu jippermetti lil kwalunkwe Stat Membru — barra l-wieħed li jkun qed jaġixxi bħala aġent President — li jieħu l-inizjattiva li jorganizza l-laqgħat tal-uffiċjali ta' kollegament tal-immigrazzjoni.It-tielet paragrafu jissimplifika l-obbligu ta' rrapurtar skont fir-Regolament. Jipprovdi wkoll għall-istituzzjonijiet relevanti Ewropej sabiex jirċievu informazzjoni regolari dwar l-attivitajiet tan-netwerks tal-uffiċjali tal-kollegament tal-immigrazzjoni f'reġjuni speċifiċi u/jew pajjiżi ta' interess partikolari tal-Unjoni Ewropea, kif ukoll dwar is-sitwazzjoni f'dawk ir-reġjuni u/jew pajjiżi, fi kwistjonjiet li għandhom x’jaqsmu mal-immigrazzjoni illegali.2009/0098 (COD)Proposta għalREGOLAMENT TAL-PARLAMENT EWROPEW U TAL-KUNSILLta' […]li jemenda r-Regolament tal-Kunsill (KE) Nru 377/2004 dwar il-ħolqien ta' netwerk tal-uffiċjali ta' kollegament tal-immigrazzjoniIL-PARLAMENT EWROPEW U L-KUNSILL TAL-UNJONI EWROPEAWara li kkunsidraw t-Trattat li jistabbilixxi l-Komunitajiet Ewropej, u partikolarment l-Artikolu 63(3)(b) u l-Artikolu 66 tat-Trattat imsemmi,Wara li kkunsidraw il-proposta mill-Kummissjoni[16],Filwaqt li jaġixxu f'konformità mal-proċedura stabbilita fl-Artikolu 251 tat-Trattat,Billi:1.  Ir-Regolament tal-Kunsill (KE) Nru 377/2004 tad-19 ta' Frar 2004 dwar il-ħolqien ta' netwerk tal-uffiċjali ta' komunikazzjoni tal-immigrazzjoni[17] jistipula l-obbligu li jiġu stabbiliti forom ta' kooperazzjoni fost l-uffiċjali ta' komunikazzjoni tal-immigrazzjoni tal-Istati Membri, l-għanijiet ta' tali kooperazzjoni, il-funzjonjiet u l-kwalifiki xierqa ta' tali uffiċjali ta' kollegament, kif ukoll ir-responsabiltajiet fil-konfront tal-pajjiż ospitanti u l-Istat Membru li jibgħat.2.  Id-Deċiżjoni tal-Kunsill 2005/267/KE[18] stabbiliet netwerk ta’ informazzjoni protetta b’konnessjoni mal-internet għas-servizzi tal-Istati Membri li għandhom l-inkarigu tal-ġestjoni tal-flussi migratorji (ICONet) għal skambju ta' informazzjoni dwar il-migrazzjoni irregolari, dħul u immigrazzjoni illegali u treġġigħ lura ta' residenti illegali. L-elementi tal-iskambju tal-informazzjoni għandhom jinkludu n-netwerks tal-uffiċjali ta' kollegament tal-immigrazzjoni.3.  Ir-Regolament (KE) Nru 2007/2004 stabbilixxa Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni tal-Istati Membri tal-Unjoni Ewropea (FRONTEX) [19] . L-aġenzija FRONTEX għandha l-kompitu li tipprepara analiżi tar-riskju kemm ġenerali kif ukoll magħmul apposta li għandu jiġi ppreżentat lill-Kunsill u lill-Kummissjoni.4.  L-uffiċjali ta' kollegament tal-immigrazzjoni għandhom jiġbru l-informazzjoni li tikkonċerna l-immigrazzjoni illegali għall-użu jew fuq livell operazzjonali jew fuq livell strateġiku, jew it-tnejn li huma. Tali informazzjoni tista' sostanzjalment tikkontribwixxi għall-attivitajiet tal-Aġenzija FRONTEX relatati mal-analiżi tar-riskju, u għal dan l-iskop għandha tiġi stabbilita kooperazzjoni eqreb bejn in-netwerks tal-uffiċjali ta' kollegament tal-immigrazzjoni u l-Aġenzija FRONTEX.5.  L-Istati membri kollha għandhom ikunu f'pożizzjoni li jsejħu laqgħat, meta jkun xieraq, bejn l-uffiċjali ta' kollegament tal-immigrazzjoni stazzjonati f'pajjiż terz partikolari jew f'reġjun, sabiex tissaħħaħ il-kooperazzjoni bejniethom.6.  Id-Deċiżjoni Nru 574/2007/KE tal-Parlament Ewropew u tal-Kunsill tat-23 ta' Mejju 2007 tistabbilixxi mill-perjodu tal-1 ta' Jannar 2007 sal-31 ta' Diċembru 2013 il-Fond għall-Fruntieri Esterni bħala parti mill-programm Ġenerali ‘Programm Qafas dwar is-Solidarjetà u l-Ġestjoni tal-Flussi Migratorji’[20], sabiex jikkontribwixxi għat-tisħiħ taż-żona tal-libertà, sigurtà u ġustizzja u jiġi applikat il-prinċipju ta' solidarjetà bejn l-Istati Membri. Ir-riżorsi disponibbli ta' dan il-Fond jistgħu jintużaw sabiex isaħħu l-attivitajiet organizzati mis-servizzi konsulari u oħrajn tal-Istati Membri f'pajjiżi terzi u sabiex jiġi sostnut ir-rinforz tal-kapaċità operazzjonali tan-netwerks tal-uffiċjali ta' kollegament tal-immigrazzjoni, u b'hekk tiġi promossa kooperazzjoni iktar effettiva permezz ta' dawn in-netwerks, bejn l-Istati Membri.7.  Il-Kunsill, il-Parlament Ewropew u l-Kummissjoni għandhom jiġu infurmati b'mod regolari dwar l-attivitajiet tan-netwerks tal-uffiċjali tal-kollegament tal-immigrazzjoni f'reġjuni speċifiċi u/jew pajjiżi ta' interess partikolari tal-Unjoni Ewropea, kif ukoll dwar is-sitwazzjoni f'dawk ir-reġjuni u/jew pajjiżi, fi kwistjonjiet li għandhom x’jaqsmu mal-immigrazzjoni illegali. L-għażla ta' reġjuni speċifiċi u/jew pajjiżi ta' interess partikolari għall-Unjoni Ewropea għandhom ikunu bbażati fuq indikaturi migratorji oġġettivi, bħal statistiċi dwar l-immigrazzjoni illegali u analiżi tar-riskju ppreparati mill-Aġenzija FRONTEX, u għandha tkun konformi mal-politika ġenerali tar-relazzjonjiet esterni tal-UE.8.  Ir-Regolament (KE) Nru 377/2004 għandu, għalhekk, jiġi emendat skont dan.9.  Peress li l-għanijiet tal-azzjoni proposta, prinċipalment l-adattament tad-dispożizzjonjiet tal-Komunità preżenti dwar il-ħolqien u l-funzjonament tan-netwerks tal-uffiċjali ta' kollegament tal-immigrazzjoni sabiex jieħdu inkonsiderazzjoni t-tibdil fid-dritt tal-Komunità, kif ukoll l-esperjenza prattika miksuba f'dan il-kuntest, ma jistgħux jinkisbu b’mod suffiċjenti mill-Istati Membri u jistgħu jinkisbu aħjar fuq livell ta' Komunità, il-Komunità tista' tadotta miżuri, f'konformità mal-prinċipji ta' sussidjarjetà hekk kif stipulati fl-Artikolu 5 tat-Trattat. F'konformità mal-prinċipju tal-proporzjonalità, kif stipulat f'dak l-Artikolu, dan ir-Regolament ma jmurx ’lil hinn minn dak li hu neċessarju sabiex jikseb dawk l-għanijiet.10.  Dan ir-Regolament jirrispetta d-drittijiet fundamentali u jsegwi l-prinċipji rikonoxxuti mill-Artikolu 6(2) tat-Trattat dwar l-Unjoni Ewropea u riflessi fil-Konvenzjoni Ewropea għall-Protezzjoni tad-Drittijiet tal-Bniedem u tal-Libertajiet Fundamentali kif ukoll fil-Karta tad-Drittijiet Fundamentali tal-Unjoni Ewropea.11.  Ir-Renju Unit qed jieħu sehem f'dan ir-Regolament, f'konformità mal-Artikolu 5 tal-Protokoll li jintegra l- acquis ta' Schengen fil-qafas tal-Unjoni Ewropea anness mat-Trattat tal-Unjoni Ewropea u mat Trattat li jistabbilixxi l-Komunità Ewropea, u l-Artikolu 8(2) tad-Deċiżjoni tal-Kunsill 2000/365/KE tad-29 ta' Mejju 2000 li jikkonċerna t-talba tar-Renju Unit tal-Gran Brittanja u tal-Irlanda ta' Fuq sabiex jieħdu sehem f'xi dispożizzjonjiet tal- acquis ta' Schengen[21].12.  L-Irlanda qed tieħu sehem f'dan ir-Regolament, f'konformità mal-Artikolu 5 tal-Protokoll li jintegra l- acquis ta' Schengen fil-qafas tal-Unjoni Ewropea anness mat-Trattat tal-Unjoni Ewropea u mat Trattat li jistabilixxi l-Komunità Ewropea, u l-Artikolu 6(2) tad-Deċiżjoni tal-Kunsill 2002/192/KE tat-28 ta' Frar 2002 li jikkonċerna t-talba tal-Irlanda sabiex jieħdu sehem f'xi dispożizzjonjiet tal- acquis ta' Schengen[22].13.  F'konformità mal-Artikoli 1 u 2 tal-Protokoll dwar il-pożizzjoni tad-Danimarka anness mat-Trattat dwar l-Unjoni Ewropea u mat-Trattat li jistabbilixxi l-Komunità Ewropea, id-Danimarka mhux qed tieħu sehem fl-adozzjoni ta' dan ir-Regolament u mhux marbuta bih, jew suġġetta għall-applikazzjoni tiegħu. Peress li dan ir-Regolament jissejjes fuq l- acquis ta' Schengen taħt id-dispożizzjonjiet tat-Titolu IV ta' Parti Tlieta tat-Trattat li jistabbilixxi l-Komunità Ewropea, id-Danimarka, għandha, f'konformità mal-Artikolu 5 tal-imsemmi Protokoll, tiddeċiedi fi żmien sitt xhur wara l-adozzjoni ta' dan ir-Regolament jekk hijix se timplimentah fil-liġi nazzjonali tagħha.14.  F'dak li jirrigwarda lill-Iżlanda u lin-Norveġja, dan ir-Regolament jikkostitwixxi żvilupp tad-dispożizzjoni tal- acquis ta' Schengen, fl-ambitu tat-tifsira tal-Ftehim konkluż mill-Kunsill tal-Unjoni Ewropea u r-Repubblika tal-Iżlanda u r-Renju tan-Norveġja li jikkonċerna l-assoċjazzjoni ta' dan tal-aħħar mal-implimentazzjoni, l-applikazzjoni u l-iżvilupp tal- acquis ta' Schengen[23], li jaqgħu fil-qasam imsemmi fl-Artikolu 1, punt A u E tad-Deċiżjoni tal-Kunsill 1999/437/KE[24] dwar ċerti arranġamenti għall-applikazzjoni ta' dak il-Ftehim.15.  F'dak li jirrigwarda lill-Iżvizzera, dan ir-Regolament jikkostitwixxi żvilupp tad-dispożizzjoni tal- acquis ta' Schengen, fl-ambitu tat-tifsira tal-Ftehim konkluż mill-Kunsill tal-Unjoni Ewropea u l-Konfederazzjoni Żvizzera[25] li jikkonċerna l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal- acquis ta' Schengen, li jaqgħu fil-qasam imsemmi fl-Artikolu 1, punt A u E tad-Deċiżjoni tal-Kunsill 1999/437/KE moqrija flimkien mal-Artikolu 3 tad-Deċiżjoni tal-Kunsill 2008/146/KE[26].16.  F'dak li jirrigwarda lil-Liechtenstein, dan ir-Regolament jikkostitwixxi żvilupp tad-dispożizzjoni tal- acquis ta' Schengen, fl-ambitu tat-tifsira tal-Protokoll iffirmat bejn l-Unjoni Ewropea, il-Komunità Ewropea, il-Konfederazzjoni Żvizzera u l-Prinċipt tal-Liechtenstein dwar l-adeżjoni tal-Prinċipat tal-Liechtenstein mal-Ftehim bejn l-Unjoni Ewropea, il-Komunità Ewropea u l-Konfederazzjoni Żvizzera dwar l-assoċjazzjoni tal-Konfederazzjoni Żvizzera mal-implimentazzjoni, l-applikazzjoni u l-iżvilupp tal- acquis ta' Schengen, li jaqgħu fil-qasam imsemmi fl-Artikolu 1, punt A u E tad-Deċiżjoni tal-Kunsill 1999/437/KE moqrija konġuntament mal-Artikolu 3 tad-Deċiżjoni tal-Kunsill 2008/261/KE[27].ADOTTAW DAN IR-REGOLAMENT:Artikolu 1 EmendaIr-Regolament (KE) Nru 377/2004 qed jiġi emendat kif ġej:17.  Fl-Artikolu 3 it-tieni sentenza fil-paragrafu 1 qed tiġi mħassra u l-paragrafu (3) li ġej qed jiġi mdaħħal:‘3. L-informazzjoni msemmija fil-paragrafi (1) u (2) għandhom ikunu disponibbli fuq netwerk ta’ informazzjoni u ta’ koordinazzjoni protetta b’konnessjoni mal-internet għas-Servizzi tal-Istati Membri li għandhom l-inkarigu tal-Ġestjoni tal-Flussi Migratorji stabbiliti bid-Deċiżjoni 2005/267/KE[28] (minn hawn 'il quddiem imsejħa “ICONet”) taħt l-Artikolu ddedikat għan-netwerks tal-uffiċjali ta' kollegament tal-immigrazzjoni. Il-Kummissjoni għandha wkoll tipprovdi din l-informazzjoni lill-Kunsill.’18.  L-Artikolu 4 huwa emendat kif ġej:(a) F'paragrafu 1 t-tieni subinċiż jiġi sostitwit b'li ġej:‘- informazzjoni ta' skambju u esperjenza prattika, b'mod partikolari f'laqgħat u permezz tal-ICONet.’(b) paragrafu 2 jiġi sostitwit b'li ġej:‘2. Ir-rappreżentanti tal-Kummissjoni Ewropea u l-Aġenzija FRONTEX stabbiliti bir-Regolament (KE) Nru 2007/2004 huma intitolati li jipparteċipaw fil-laqgħat organizzati fl-ambitu tal-qafas tan-netwerks tal-uffiċjali ta' kollegament tal-immigrazzjoni, għalkemm, jekk ikun meħtieġ minn kunsiderazzjonjiet operazzjonali, il-laqgħat jistgħu jsiru fl-assenza ta' dawn ir-rappreżentanti. Korpi u awtoritajiet oħra jistgħu jiġu mistiedna, kif xieraq’.(c) F'pargrafu 3, tiżdied is-sentenza li ġejja:‘Tali laqgħat jistgħu wkoll jinżammu fuq inizjattiva ta' Stati Membri oħra.’19.  L-Artikolu 6 jiġi sostitwit b'li ġej:‘1. L-Istat Membru li għandu l-Presidenza tal-Kunsill tal-Unjoni Ewropea jew, jekk dan l-Istat Membru mhuwiex rappreżentat fil-pajjiż jew fir-reġjun, l-Istat Membru li qiegħed iservi bħala aġent President, fl-aħħar ta' kull semestru għandu jipprepara rapport lill-Kunsill, lill-Parlament Ewropew u lill-Kummissjoni dwar l-attivitajiet tan-netwerks tal-uffiċjali għall-kollegament dwar l-immigrazzjoni f'reġjuni speċifiċi u/jew pajjiżi ta' interess partikolari għall-Unjoni Ewropea, kif ukoll dwar is-sitwazzjoni f'dawk ir-reġjuni u/jew pajjiżi, f'kwistjonjiet li għandhom x'jaqsmu mal-immigrazzjoni illegali. L-għażla, ta' reġjuni speċifiċi u/jew pajjiżi ta' interess partikolari għall-Unjoni Ewropea wara konsultazzjoni mal-Istati Membri u l-Kummissjoni, għandha tkun ibbażata fuq indikaturi migratorji oġġettivi, bħal statistiċi dwar l-immigrazzjoni illegali u analiżi tar-riskju ppreparati mill-Aġenzija FRONTEX, u għandha tkun konformi mal-politika ġenerali tar-relazzjonjiet esterni tal-UE.2. Tali rapporti għandhom ikunu mfassla skont il-mudell stabbilit mid-Deċiżjoni tal-Kunsill 2005/687/KE[29] u għandhom jindikaw il-kriterji ta' għażla relevanti.3. Il-Kummissjoni għandha, abbażi tar-rapporti msemmijin hawn fuq, tipprovdi sommarju fattwali lill-Kunsill u lill-Parlament Ewropew, kull sena, dwar l-iżvilupp tan-netwerks tal-uffiċjali ta' kollegament tal-immigrazzjoni.’Artikolu 2 Dħul fis-seħħDan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu fil- Ġurnal Uffiċjali tal-Unjoni Ewropea.Dan ir-Regolament għandu jkun vinkolanti fl-intier tiegħu u direttament applikabbli fl-Istati Membri f'konformità mat-Trattat li jistabbilixxi l-Komunità Ewropea.Magħmul f'Brussell, […]Għall-Parlament Ewropew Għall-KunsillIl-President Il-President[…] […] [1] ĠU L 64, 2.3.2004, p. 1.[2] ĠU L 349, 25.11.2004, p. 1.[3] ĠU L 83, 1.4..2004, p. 48.[4] COM(2005) 5159 finali.[5] Deċiżjoni tal-Kummissjoni tad-29 ta' Settembru 2005, ĠU L 264, 8.10.2005, p. 8.[6] ĠU L 144, , 6.6.2007, p. 22.[7] COM(2008) 359 finali.[8] Kunsill dok. 13440/08.[9] ĠU L 83, 1.4..2004, p. 48.[10] COM(2005) 5159 finali.[11] C(2007) 374.[12] Deċiżjoni tal-Kunsill tat-22 ta' Diċembru 2004 li tipprovdi għal ċerti żoni koperti mit-Titolu IV tal-Parti Tlieta tat-Trattat li jistabbilixxi l-Komunità Ewropea li għandhom ikunu regolati mill-proċedura stipulata fl-Artikolu 251 ta' dak it-Trattat, ĠU L 396, 31.12.2004, p. 45.[13] ĠU L 176, 10.7.1999, p. 36.[14] ĠU L 53, 27.2.2008, p. 52.[15] ĠUL […], […], p. […].[16] ĠUL […], […], p. […].[17] ĠU L 64, 2.3.2004, p. 1.[18] ĠU L 83, , 1.4.2005, p. 48.[19] ĠU L 349, 25.11.2004, p. 1.[20] ĠU L 144, 6.6.2007, p. 22.[21] ĠU L 131, 1.6.2000, p. 43.[22] ĠU L 64, 7.3.2002, p. 20.[23] ĠU L 176, 10.7.1999, p. 36.[24] ĠU C 176, 10.7.1999, p. 31.[25] ĠU L 53, 27.2.2008, p. 1.[26] ĠU L 53, 27.2.2008, p. 1.[27] ĠU L 83, 26.3.2008, p. 3.[28] Deċiżjoni tal-Kunsill 2005/267/KE tas-16 ta' Marzu 2005, ĠU L83, 1.4.2005, p. 48.[29] ĠU L 264, 8.10.2005, p. 8.